Euskara biziarazteko, abiatzear dira maskarada muskildiarrak — dantzan.eus\nHemen zaude: Hasiera › Hemeroteka › Euskara biziarazteko, abiatzear dira maskarada muskildiarrak\nEuskara biziarazteko, abiatzear dira maskarada muskildiarrak\nMuskildiko herriak urtarrilaren 7an abiatuko diren maskaradak eskainiko ditu. Berezitasun zenbait taula gaineratuko dituen ikusgarria Xiberoko hamabost herritara eramanen du apirilaren 22ra arte. Ondoren, Baxe Nafarroatik pasa eta, Hego Euskal Herrira salto egitekoa da maskarada.\n"Maskarada Xiberoan denboran irauten duen ohitura da. Euskara biziarazteko, gure herria beste herrietara eramaten duen ekimena da". Horrela definitzen du maskaradaren esanahia Xabi Elgart muskildiarrak. Aurten bere herria maskaradak emateko arduraduna izanen da. Urtarrilaren 7an abiatu eta apirilaren 22ra arte hamabost herrietara joanen dira parte hartzaileak. Lehen emanaldiaren barrikadak 09.30ean hasiko dira eta maskarada bera 15.00etan.\nBadira bizpahiru urte Muskildiko gazteei ekimena berriz bultzatzeko gogoa piztu zitzaiela. 1996an azken maskarada eskaini zuen herriak, hain zuzen. Kulturaren aldeko motibazioak gidatuta, "Hur Xenda" ikusgarria sortu zuten gazteek. Udan emanaldiei bukaera eman eta, urrian entseguekin hasi ziren muskildiarrak maskarada aitzina eramateko.\nAitzinetik eskainitako dantza emanaldiari esker, parte hartzaileen artean harreman bat sortu dela dio Elgartek. Horri esker, giro oso ona bizi izan dute maskaradaren errepikapenetan. Orotara, berrogei bat gazte arituko dira taula gainean, txandaka.\nAurtengo emanaldietan berezitasun zenbait eskainiko dituztela iragarri du muskildiarrak. "Dantzei dagokienez, Muskildin beti dantzatuak izan direnak ikusten ahalko dira. Jokoan, aldiz, iaz Hartza ikusi ahal bazen, aurten berezitasun tipi bat izanen da", gehitu du.\nEmanaldiaren nondik-norakoez gain, berritasun guztien gainetik, euskara jaun eta jabe izanen dela nabarmendu du Elgartek. "Xantza dugu parte hartzen duten gazteen artean bat edo bik baizik euskara ez dutelako hitz egiten. Beste guztiek, aldiz, hitz egiten dugu", azaldu du. Hain zuzen ere, "euskara plaza erdira eramatea" baita maskaraden helburuetariko bat.\nIkusgarriak ikusle zein antzezlearen arteko harreman bat sustatzeko xedea du. Betetzeko anitzetan erraza ez den helburua dela uste du Xabi Elgartek. "Ikusleak ez du baitezpada gure sentsibilitatea. Haatik, ulertzeko modukoa izatea entseatu gara", aitortu du.\nOrotara, hamabost herritan eskainiko dituzte aurtengo maskaradak. Besteak beste, Pagola, Lexantzü, Urdiñarbe, Idauze, Maule eta Hokitik pasa ondoren, Muskildiko herrira itzuliko dira. Atseden tipi bat hartu eta, abuztuan Donaixtiko herria bisitatuko dutela aitzinatu du Elgartek.\nGainera, Hego Euskal Herriko hiru herrirekin ere "elekan" ari direla jakinarazi du. "Interes handia bada. Zailtasun bakarra hizkera da. Hau da, herri batzuetan zaila da dena ulertua izatea", aipatu du.\nBuhamina bat Gorrien saldoan aitzinean. ©Allande Socarros


FAOk desnutrizioaren aurkako estrategia bat zehaztu du Afrikan | Consumer\nFAOk desnutrizioaren aurkako estrategia bat zehaztu du Afrikan\nEstrategia Elikagai Politikei buruzko Nazioarteko Ikerketa Institutuak (IIPA) antolatutako elikadura-segurtasunari buruzko konferentzia batean aurkeztu zen, eta erronka garrantzitsu batzuk ekarri ditu gogora, hala nola nekazaritzatik kanpoko laguntza murriztea; nekazaritzatik kanpoko laguntza ez da iristen herrialde seguruenetara elikaduraren ikuspegitik; zerealen ekoizpena eta, oro har, nekazaritzako ekoizpena gelditu egin dira.\nVictoria Sekitoleko FAOk Afrika austral eta ekialderako duen ordezkari azpierregeak azpimarratu du borondate politikoa eta baliabideak behar direla pertsonak arreta-zentroan jartzen dituzten eta beren nutrizioa hobetzeko asmoa duten garapen-ekimenetarako. Nazio Batuen erakundearen arabera, inbertsio publiko eta pribatuak behar dira nekazaritzako produktibitatea handitzeko. FAOren arabera, Afrikan landu daitekeen lurraren %7 bakarrik ureztatzen da, Asiako %40arekin alderatuta. Kopuru horretatik Maroko, Egipto, Sudan, Madagaskar eta Hego Afrika kanpo utziz gero, kopurua %3ra jaisten da.\nSekitolekok azpimarratu du uren erregulazioan inbertitzea funtsezkoa dela elikagaien ekoizpenaren eta eskariaren arteko arraila ixteko. Uren erregulazioa funtsezko osagaia da FAOren (PESA) Elikagaien Segurtasunerako Programa Berezian. Programa bereziaren arabera, ura kudeatzea da laboreen ekoizpena areagotzeko eta nekazaritzatik datozen diru-sarrerak dibertsifikatzeko abiapuntua. FAOren arabera, produkzioan funtsezkoak diren elikagaiak lortzeko, ezinbestekoa da ur-hornidura egokirako baldintzak bermatzea, ureztatzeko, ura kontserbatzeko, drainatzeko eta ur-goraldiak kontrolatzeko teknologia egokiak erabiliz.\nAfrika desnutrizio fao hambre-eu nekazaritza iraunkorra


Lau haur obesotik batek sindrome metabolikoa garatzen du | Consumer\nLau haur obesotik batek sindrome metabolikoa garatzen du\nPatologia horrek hipertentsio arteriala eta intsulinarekiko erresistentzia eragiten dizkie adingabeei\nEgilea: mediatrader 2008-ko martxoak 10\nEskola-adinean dauden lau haur lodietatik batek sindrome metabolikoa garatzen du. Sindrome metabolikoa helduen berezko gaixotasuna da, eta ia 40 urte aurreratzen da haurren obesitatearen ondorioz, Ángel Gil Hernández Granadako Unibertsitateko (UGR) Nutrizio eta Elikagaien Teknologia Institutuko katedradunak egindako ikerketa baten arabera.\nHala, 6 eta 12 urte bitarteko eskola-adinean dauden lau haur lodietatik batek helduen gaixotasun hori garatzen du. Sindrome horrek hipertentsio arteriala eta intsulinarekiko erresistentzia eragiten die haurrei. Halaber, epe luzera, II. motako diabetesa, patologia kardiobaskular ugari dituen gaixotasuna, etorkizunean Gizarte Segurantzari kostu handia ekarriko diona.\nObesitateak Espainiako haurren %17ri eragiten dio gaur egun\nGil Hernándezek dioenez, obesitateak Espainiako haurren %17ri eragiten dio gaur egun, eta ondorio klinikoak (hipertentsioa) eta biokimikoak (plasmako triglizeridoen maila altua) izango dituzte. Egungo joerari jarraituz gero, ikerketak kalkulatzen du 2020. urtean laukoiztu egingo dela II. motako diabetesaren eragina haurrengan.\nHaurren obesitatearen arrazoi nagusiak mantenugai desegokiak eta sedentarismoa dira. UGRko katedradunaren arabera, guraso askok uste dutenaren aurka, ariketa fisikoa funtsezkoa da haurren eta helduen obesitateari aurre egiteko.\nSindrome metabolikoaren garrantzia:\n– Gaur egungo bizimoduari lotutako sindrome multifaktoriala da, eta obesitatearekin du zerikusia.\n– Morbilitate eta heriotza-tasa kardiobaskularrari eragiten dio, eta osasun publikoko arazo garrantzitsua da. Gaixotasun kardiobaskularra duten pertsonek hiru aldiz arrisku handiagoa dute hiltzeko.\n– Sindrome horretan sartzen dira:\no Obesitate abdominala\no Kolesterol-maila altua\no Triglizerido altuak (odoleko gantz-molekulak)\no Azukre anormala\n– II. motako diabetesa izateko arriskua areagotzen du.\n– Gerri-zirkunferentziaren eta gorputz-masaren indizearen (GMI) muga osasungarriak gainditzen dituzten haurrek sindrome metabolikoa izateko arriskua dute helduaroan.\ngaixotasun infantil-eu niños-eu obesidad-eu sindrome metaboliko


Irekia Eusko Jaurlaritza - Gobierno Vasco :: Eusko Jaurlaritzak eta Kataluniako Generalitateak lankidetza protokolo bat izenpetu dute nekazaritzako elikagaien eremuan lehiakortasuna bultzatzeko\nEusko Jaurlaritzak eta Kataluniako…\nLankidetzan aritzeko konpromisoa hartzen dute honako eremu hauetan: ekoizpen ekologikoa, merkaturatze eta tokiko produktuen zirkuitu laburrak, eta nekazaritzako elikagaien industriaren nazioartekotzea, besteak beste.\nLehen sektorearen ekoizte ahalmena, merkaturatzea, berrikuntza eta nekazaritzako elikagaien nazioartekotzea sustatzeko, hitzarmenak zehaztutako eremu bakoitzean lantalde euskaldun-katalanak sortzea ezartzen du.\nHitzarmena izenpetzeko, erakunde biak Bartzelonako “Alimentaria” azokaz baliatu dira, non 50 euskal enpresa baino gehiagok parte hartu duten.\nEusko Jaurlaritzako Ekonomiaren Garapen eta Lehiakortasuneko Sailak eta Kataluniako Generalitateak lankidetza protokolo bat izenpetu dute gaur, Bartzelonako Alimentaria azokan, nekazaritzako elikagaien sektorearen lehiakortasuna bultzatzeko eta sustatzeko.\nHitzarmenak ezartzen duenez, lantalde euskaldun-katalanak sortuko dira zehaztutako eremu bakoitzean lehen sektorearen ekoizte ahalmena, merkaturatzea, berrikuntza eta nekazaritzako elikagaien nazioartekotzea sustatzeko.\nEusko Jaurlaritzako Ekonomiaren Garapen eta Lehiakortasuneko sailburu Arantza Tapiak eta Nekazaritza, Abeltzaintza, Arrantza eta Elikadura eta Ingurumeneko kontseilari Josep Mari Pelegrí izenpetu dute hitzarmena Alimentaria azokan, Eusko Jaurlaritzako Nekazaritza, Arrantza eta Elikagaien Politikako sailburuorde Bittor Oroz eta Euskadiko Nekazaritzako Elikagaien Industriaren ordezkariak bertan zeudela.\nTapia sailburuak adierazi duenez, "akordio honekin indartu egiten dira Eusko Jaurlaritzak bertako produktuen merkaturatzea bultzatzeko eta indartzeko garatzen dituen jarduerak, gure produktuak ekonomia profesional eta produktiboaren zati aktibotzat hartuta.”\nPelegrí kontseilariak, berriz, azpimarratu du akordio honi esker akordio eta lankidetza bide berriak aurkitu ahal izango direla arlo estrategikoetan aritzeko, esaterako hurbileko produktuen eta kalitatezko produktuen alorrean zein lehen sektorearen ahalmen produktiboaren sustapenaren alorrean. Horrez gain, nabarmendu nahi izan du nekazaritzako elikagaien sektorearen nazioartekotzea; izan ere, "une honetan gastronomia, produktuak eta lurraldea sustatzeko egiten ari garenak markatuko du krisi ondorengo garaia”. Kalitate, sormen eta berrikuntza etengabeak funtsezkoak dira”.\nGainera, Pelegrik, elikagaien sektorearen munduko erakusleihoetakoa den Alimentaria azokaren baitan, azaldu nahi izan du nola “Kataluniak, herrialde txikia den arren, ahalmen handia duen bere produktuak esportatzeko eta nazioartera zabaltzeko”. “Ekintzaileak gara eta kalitatea, profesionaltasuna eta berrikuntza eskaintzen ditugu. Eta Kataluniako Gobernuak eta, bereziki, Nekazaritzako Saila sektoreko aliatu estrategikoa da”, esan du amaitzeko.\nTapiak, berriz, adierazi du "Kataluniako Generalitatearekin honen moduko hitzarmen bat izenpetuta Euskadiko eta Kataluniako lehen sektoreko eta landa eta itsasertzeko inguruneko pertsonen onurarako diren politikak ahalbidetzen dituzten ekimenak bultzatu ahal izango dira batera".\nLankidetza Protokoloaren lan eremuak:\nProposatzen da lantalde bat sortzea, lan batzuetarako, egokia bada, mekanismo berberak erabiltzeko aukerak identifikatu eta esploratzeko helburu nagusiarekin, esaterako, lan hauetarako:\nNekazaritzako elikagaien ekoizpen ekologikoa bermatzeko sistemaren garatzen elkarri laguntza teknikoa emateko. Eskumena duten agintaritzen eta kontrol agintaritzen arteko koordinaziorako, langileen prestakuntzarako, besteak beste.\nEkoizpenaren eremuan berrikuntza eta ikerketa aplikatua eta elkarlanekoa txertatzen duten proiektuak bateratzeko.\nSektoreko emaitzen transferentziarako, prestakuntza jarduerak eta aholkularitza mekanismoak trukatuz.\nProduktu ekologikoen komertzializazio eta kontsumoa komunikatzeko eta sustatzeko estrategia guztien emaitzak identifikatu eta baloratzeko:\nKontsumoaren behatoki bat zehazteko eta martxan jartzeko esperientziak trukatzeko.\nNekazaritza Ekologikoko Ekoizpenaren Kontseilu Katalanaren eta Euskadin horren homologoa den erakundearen arteko esperientziak trukatzeko.\nZirkuitu motza, bertako produktua\nEremu honetan helburu nagusia da Katalunian hurbileko salmentaren gainean garatutako proiektuarekin izandako esperientzia sakon ezagutzea eta honako hauek partekatzea:\nAraua abian jartzeko izandako zailtasun nagusiak eta zailtasun horiek konpontzeko emandako irtenbideak.\nSektoreak, kontsumitzaileek eta administrazioak ekimen horren gainean egindako balorazioa.\nBeste ekimen eta estrategia interesgarri batzuk (zirkuitu motzak, bertako merkatuak, udal merkatuak, produktuen identifikazioa).\nGastronomiaren eta sukaldaritzaren sektorearekiko harremana\nNekazaritzako elikagaien nazioartekotzea\nHelburu nagusia da nekazaritzako elikagaien nazioartekotzeko estrategiak eta esperientziak partekatzea eta egon daitezkeen sinergiak identifikatzea.\nAdministrazioek beraien enpresak nazioartera eramateko erabiltzen dituzten tresnen identifikazioa.\nLehentasunezko herrialdeen identifikazioa\nLehentasunezko ekintzak eta jarduerak\nLaguntza finantzariorako eta akonpainamendurako tresnak\nElkarlanerako sareetan parte hartzea\nGure Gobernuek kanpo lankidetzarekin lotura duten gaiekiko sentsibilitate berezia dute eta, horretan oinarrituta, Europako eta nazioarteko mundu konplexu baina interaktiboan presentziarik handiena lortu nahi dugu, Eta hori jomuga izanik Hitzarmen honekin honako helburu komunak proposatzen ditugu:\n- Zehaztutako lankidetza eremuetan eragina duten sare nagusia identifikatzea.\n- Elkarlanerako identifikatutako sare guztietara iristeko bidea elkarri erraztea, erabaki estrategikoak hartu behar izanez gero horietan pisu handiagoa edukitzeko.\n- Helburu komunak lortzeko proiektu eta baliabideak partekatzea ahalbidetuko duten sare eta programetan elkarrekin parte hartzea.\n- Formulak ezartzea bion interesekoak diren proiektuak garatzeko Europako eta nazioarteko partzuergoetan parte hartzeko ditugun aukerak elkarrekin baloratzeko eta garatzeko.\nEzagutzak transferitzea eta berrikuntza\nHelburua da lankidetza bideak ezartzea Euskal Herriaren eta Kataluniaren artean bien interesekoak diren eremuetako edo eremu estrategikoetako ezagutzak transferitzeko jardueren hedapenerako. Nekazari, abeltzain eta basozainen bisitak bultzatzea bi erkidegoen artean. Bi erkidegoetako teknikari aholkularien arteko elkarlana erraztea.\nNekazaritzako elikagaien alorreko kooperatibismoa\nHelburua da nekazaritzako elikagaien industrian kooperatiben sektoreak duen posizioa indartzea, Euskal Herriko eta Kataluniako eredu kooperatiboak partekatuz.\nBartzelonan, 2014ko apirilaren 2an


Bizkaiko foru aretoak eta museoak, familia osoarentzako Aste Santuko plana. Deia, Noticias de Bizkaia\nprograma berezi bat jarri dute\nBizkaiko Foru Aldundiaren museoek eta aretoek, programa berezi bat eskaini dute Aste Santuko oporretan Lurraldeko baliabide kulturalak sustatzeko asmoz\nDEIA.COM - 2018(e)ko martxoaren 24a, larunbata - 12:18etan eguneratua\nUna actividad pasada en El Pobal. (Foto: Oskar Martínez)\nTokiko publikoari zein turistei zuzendutako jarduera-sorta bat eskainiko da. Halaber, haurrentzako eta familientzako tailerrak, erakusketak, bisita gidatuak, erakustaldiak eta hainbat erakusketa bisitatzeko sarrerak dohainik izango dira. Horrez gain, martxoaren 29an eta 30ean eta apirilaren 1ean, ordutegi bereziak egongo dira;10:00etatik 14:00etara eta 16:00etatik 19:30era. Apirilaren 2an, 10:30etik 14:00etara.\nBILBO. Bizkaiko Foru Aldundiaren areto eta museoek Aste Santuan zehar gozatu ahalko diren askotariko jarduerez osatutako egutegi bat egin dute. Arkeologi Museoak, Arrantzaleen Museoak, Euskal Herria Museoak, La Encartada fabrika-museoak, El Pobaleko burdinolak, Muñatones gazteluak, Txakolinguneak, Rekalde Aretoak, Ondare Salak, eta Santimamiñek ordutegi bereziak eta adin guztietako publikoarentzako jarduerak eskainiko dituzte.\nArkeologi Museoak (Bilbo) bisita gidatuak antolatuko ditu astelehenetik ostiralera, 17:30ean eta 18:00etan, erakusketa iraunkorrera eta arrasto arkeologikoen biltegietara. Martxoaren 31ra bitartean, "Ondarea klik batean" izeneko aldi baterako erakusketaz gozatzeko aukera egongo da;bertan, Ondarearen Europako Jardunaldietako kanpaina desberdinetan hartutako argazkiak biltzen dira. Horrez gain, aztarnaz aztarna programak "Arenaza I kobazuloko lan-egunkariak" aurkeztuko ditu oraingoan. Horietan, Galdamesko kobazuloan egindako indusketen testigantza jaso da, 70eko eta 80ko hamarkadetan idatzi zirenak. Aste Santuko larunbat eta igandeetan, 13:15ean eta 18:15ean, aztarna horietara bisita komentatuak egingo dira. Hilaren 31n, bisita gidatu berezi bat eskainiko da: "Itsasotik at". Duela 500 urteko Bizkaiaren eta itsasoaren ingurukoa.\nHaurrentzako eta familientzako beste hainbat tailerrek osatuko dute museoak egun horietan eskainiko duen programa anitza. Igandeetan, apirilaren 1ean eta 8an, "Arkeologia egun batez" programa egingo da. Bertan parte hartzen dutenek aztarnategi bat ustiatuko dute eta material arkeologikoak aurkitzen eta sailkatzen ikasiko dute. "Apaindu zaitez" programa ere eskainiko da, janzteko moduak nola aldatu diren ezagutzeko. Programa horiek 6 eta 12 urte arteko haurrei zuzenduta egongo dira eta 11:30ean hasiko dira. Plaza mugatuak daude, horrenbestez, beharrezkoa da aldez aurretik erreserba egitea 94 404 0990 telefono-zenbakira deituz edo helbide honetara mezu elektroniko bat bidaliz: arkeologimuseoa@bizkaia.eus.\nHalaber, museoak ordutegi berezia izango du martxoaren 29an eta 30ean eta apirilaren 1ean;izan ere, 10:00etatik 14:00etara eta 16:00etatik 19:30era egongo da irekita, eta apirilaren 2an (astelehena), 10:30etik 14:00etara.\nApirilaren 3an, asteartean, Arkeologi Museoak bederatzigarren urteurrena ospatuko du;horretarako, doan eskainiko ditu sarrerak, bisita gidatuak eta tailerrak.\nArrantzaleen Museoak (Bermeo) ordutegi berezia izango du martxoaren 29an eta 30ean eta apirilaren 1ean eta 2an, 10:00etatik 14:00etara;gainerako egunetan (astelehenean, martxoaren 6an, izan ezik) 16:00etatik 19:00etara irekiko ditu ateak. Erakusketa iraunkorraz gain, "BERMEO orain dela mende erdi Luis-en begietan" aldi baterako erakusketa ikusgai egongo da.\nBestalde, haurrentzako tailerrak eskainiko dira apirilaren 3an, 4an, 5ean eta 6an, 11:00etatik 13:00etara, 5 eta 10 urte bitarteko haurrei zuzendutakoak. Jardueraren prezioa euro batekoa da eta nahitaezkoa da museoan izena ematea. Informazio gehiago: 94 688 11 71 / arrantzaleenmuseoa@bizkaia.eus.\nEuskal Herria Museoak (Gernika-Lumo) "Estereoskopiak 16+16" erakusketa hartuko du;bertan, Eulalia Abaituaren argazki-artxiboko irudiak egongo dira ikusgai, egungo emakumeen soinu bidezko testigantzekin batera. Erakusketa martxoaren 29an, 30ean eta 31n eta apirilaren 1ean eta 2an bisitatu ahal izango da, 10:30etik 14:30era eta 16:00etatik 19:30era;martxoaren 31n, larunbatean, sarrera doakoa izango da.\nHorrez gain, museoak haurrentzako hiru tailer eskainiko ditu ("Erdi Aroa", "Elkano" eta "Argazkiak3D") 5 eta 10 urte bitarteko haurrei zuzendutakoak. Tailer horiek apirilaren 3an, 4an, 5ean eta 6an eskainiko dira. Tailerrak 11:00etan hasiko dira eta bi ordu iraungo dute. Euskaraz izango dira eta euro bateko kostua izango dute. Plaza mugatuak direnez, nahitaezkoa da aldez aurretik museoan izena ematea. Informazio gehiago: 94 625 54 51 / euskalherriamuseoa@bizkaia.eus\nLa Encartada fabrika-museoak (Balmaseda) gaikako bisita gidatuak eskainiko ditu "Gizon lanak, emakume lanak" izenburupean. Horien bidez, emakumeek eta gizonek egiten zituzten eginkizunak eta lan-baldintzak erakutsiko dira. Martxoaren 27tik 30era eskainiko dira, 12:00etan, baina beharrezkoa da aldez aurretik erreserba egitea.\nMuseoak ordutegi berezia izango du martxoaren 29an eta 30ean, 10:00etatik 14:00etara eta 16:00etatik 19:00etara.\nInformazioa eta erreserbak: 94 680 07 78 / laencartada.gidari@bizkaia.eus\nOstiralean, martxoaren 30ean, 12:00etan, El Pobaleko burdinolan, Muskizen, burdinolako lanen erakustaldia eskainiko da;erakustaldiaren baitan, instalazio guztiak martxan jarri eta sutegian burdina landuko dute.\nAzkenik, "Burdina Itsasora" izeneko aldi baterako erakusketa hilaren amaierara arte bisitatu ahal izango da, minerala zamatzeko tokien maketa bikainak, argazkiak, marrazkiak eta testuak biltzen dituena. Ostiral, larunbat eta igandetan, 11:00etan, azken bisita gidatuak egingo dira.\nMuñatones Gazteluak (Muskiz) martxoaren 30ean eta apirilaren 1ean irekiko ditu ateak doako bisita gidatuak eskaintzeko. Bisitak 10:30ean eta 12:00etan hasiko dira, Lope García de Salazarrek "Bienandanzas e fortunas" ezagunak idatzi zituen dorrean. Erreserbak: 629 271 516 / info@elpobal.com.\nBakion, Txakolinguneak haurrentzako hiru tailer antolatu ditu martxoaren 25ean ("Itsasoa"), martxoaren 27an ("Umeen txokoa") eta apirilaren 3an ("Gastro tailerra"). Parte hartzaileek, 4 eta 12 urte artekoek, itsasoari, sukaldeari eta intereseko bestelako gai dibertigarriei lotutako gaitasunak garatuko dituzte. Tailerrak euskaraz eskainiko dira, 11:30etik 13:00etara eta euro bateko prezioa izango dute. Plaza mugatuak daude, horrenbestez, aldez aurretik izena eman behar da 94 602 85 13 eta 94 619 33 95 telefono-zenbakien bidez edo helbide elektroniko honetara idatziz: txakolingunea@bizkaia.eus.\nErakusketa iraunkorraz gain, "Inoiz gehiago ez! 1936-39 gerrako irudiak" izeneko aldi baterako erakusketa zabalik egongo da.\nHorrez gain, Txakolinguneak irekiera-ordutegi berezia izango du Aste Santuan, astelehenetik igandera, 10:00etatik 15:00etara eta 16:00etatik 19:00etara, eta pazko astelehenean, 10:00etatik 15:00etara.\nBizkaiko Foru Aldundiaren erakusketa-aretoek ere ordutegi berezia eta jarduerak eskainiko dituzte. Rekalde Aretoak, gaur egun, Bruce Davidson argazkilari estatubatuarraren erakusketa bat hartzen du, baita Raisa Álava euskal artistaren erakusketa bat ere. Bi erakusketa horiek bisitatzeko ordutegi bereziak egongo dira: martxoaren 29an eta 30ean eta apirilaren 1ean eta 2an, 10:00etatik 14:00etara, eta martxoaren 31n, larunbatean, 10:00etatik 14:00etara eta 17:00etatik 20:30era.\nOndare Aretoan (Maria Diaz Haroko kalea, 11, Bilbo) Roberto Rodet margolariaren obra ikusgai egongo da apirilaren 7ra arte. Bertan, gerraosteko euskal artisten belaunaldiko margolari balmasedarrak egindako lanen erakusketa zabal bat egongo da ikusgai. Aretoak egun hauetan irekiko ditu ateak: larunbatean, hilaren 31n, 10:00etatik 14:00etara eta 17:00etatik 20:00etara. Jaiegunetan itxita egongo da. Informazio gehiago: 94 406 77 37 / ondare.aretoa@bizkaia.eus.\nAzkenik, Santimamiñe opor hauetako eskaintza kulturala osatuko duen baliabidea da. Santimamiñeko bisitarien zentrora hurbiltzen direnek honako ordutegi hau kontuan hartu beharko dute: 10:00etatik 14:00etara eta 15:00etatik 19:00etara, jaiegunetan;horrez gain, bisitak egiteko aukera egongo da: 10:00etan, 11:00etan, 12:00etan, 13:00etan, 15:30ean, 16:30ean eta 17:30ean. Nahitaezkoa da aldez aurretik erreserba egitea: 94 465 16 57 / santimamine@bizkaia.eus.


Ez dakit kapitalismo berdeari ongi etorria egin ziona zehazki nor izan zen. Baina badakit zein asmakizunarekin egin zuen egoerak okerrera: erabiltzen dituzten kapsulak birziklatu ere nekez egin daitezkeen kafe-ontzi horiekin. Seguru nago hori izan zela gure etxeetan sartu genuen lehenetarikoa. Aipatu bezala kapsulak ez ziren oso birziklagarriak eta ondorioz eztabaida sutsua eman zen enpresaren sare sozialen kontra. Aluminioa eta plastikoa. Eta barruan kafe hondar organikoak.\nBeraien inbertsioa kolokan ikusi eta konpostagarriak ei ziren materialekin egin zuten kapsula. Eurek sortutako arazoa, eurek konponduz. Eta denak harro. Nolanahi ere, begi bistakoa da kapsulen merkatuak hazten jarraitzen duen heinean, alternatiba jasangarriagoak eskaintzeko presioa ez dela izan litekeen bezain handia.\nKapsulen ondoren, milaka asmakizun berri iritsi ziren. Eta arazo ekologiko bat sortu ondoren, kapitalismo berdea deritzon osasun larrialdia eragin zuten. Aipatzekoa da ez dela ingurumen-kezka bat buruan dutena, baizik eta gehiago saldu ahal izatea eta gero eta kirats handiagoa duen berniz ekologiko bainu bat hartzea.\nEta lasterketa horrekin bat egiten duten azkenak mugikorrak dira.\n"Enpresa ustez berde horiek ingurumenaz benetan kezkatuko balira, mugikor modularrak egitea daukatela bururatzen zait. Horrela, mugikorreko kamera apurtzen badut,\nez diot beste guztia erabiltzeari utzi behar"\nMugikorrak kargagailurik gabe saldu zituen lehen enpresa estatubatuarra izan zen, bigarrena txinatarra. Nik dakidanez, bietako inork ez zuen erabaki produktu berriaren prezioa jaistea, osagai bat gutxiago zuelako. Mugikorra, mugikorraren eta kargagailuaren prezio berean. Lehengo egunean lagun batek esan zidan Europar Batasunaren gidalerroak norabide horretan joango zirela, etxean kargagailu ugari ditugulako eta ez dagoelako gehiago eduki beharrik. Eta ideia logikoa da. Kapitalismo basati batek eutsiko ez balio.\nGailu elektronikoen kargari dagokionez, lehenik eta behin nabarmendu behar da azken urteetako berrikuntzaren zati handi bat baterietan zentratu dela. Karga azkarra, karga magnetikoa, haririk gabeko karga… Erosten ditugun mugikorren karga-abiadurak gero eta handiagoak dira. Nire aurreko mugikorrak 18W-ra kargatzen bazuen oraingoak 33W-ra egiten du. Ez daukat 33 W-eko kargagailurik, mugikorrarekin zetorrena ez bada. Aurrekoa erabiliko banu, ez nuke erabiliko ordaindu dudan karga azkarra. Eta zer gertatuko litzateke? Ba, funtsean, mugikorrarekin ez datorren kargadorea erosiko nukeela. Marketinak saldu, nik ordaindu eta enpresak lapurtu didan hori berreskuratzeko asmoz. Berriz ordainduz. Noski.\nHala ere, enpresak berdetzat joko luke bere burua.\nEnpresa ustez berde horiek ingurumenaz benetan kezkatuko balira, mugikor modularrak egitea daukatela bururatzen zait. Horrela, mugikorreko kamera apurtzen badut, ez diot beste guztia erabiltzeari utzi behar. Kameraren modulua erosten dut, aldatu egiten dut eta gailua normal erabiltzen jarraitzen dut berri-berriak dauden gainerako osagai guztiekin. Ez da ingeniaria izan behar antzemateko horrela erabat erabilgarriak diren osagai informatiko gutxiago baztertzeko moduan egongo ginatekeela. Baina tira, ideia hau ez da nirea. Berria ere ez da oso berria.\nEra eta bide berean, eskertzekoa litzateke zaharkitze programatuaren teknikak erabiltzeari utziko baliote.\nBaina ez. Kargadorea kendu. Proposatzen ditudan biak beren negozio ereduaren kontra egiten dutelako. Denak berdin jarrai dezan.\nKanal hauetan artxibatua: Iritzia | Teknologia berriak | Antikapitalismoa\n2021-11-28 | Aritz Galarraga\nHasieran, hizkuntza bat baino ez zen. Agota Kristofek dio, Analfabetoa idazle liburuan. Objektuak, gauzak, sentimenduak, koloreak, ametsak, gutunak, liburuak, egunkariak hizkuntza horretan ziren, hungarieraz. Kontua da, hogeita bat urterekin, Suitzara iristen dela, frantsesez... [+]\n2021-11-28 | Diana Franco\nDatuen beharra sortzen\nLehengo egunean Belen Gopegui idazleak parte hartu zuen mahai-inguru batean oso kontzeptu interesgarri bat partekatu zuen. Bere hitzetan, biosferak, bizitzari loturiko sistemak, datu ugari prozesatzen ditu, eta gizakiok azken urteetan sortu dugun datuen dinamikarekin alderatzen... [+]


Omenaldi gozoa igande honetan, ‘Asko Maite Zaitut’ saioan\nOmenaldi gozoa, 22:00etan, 'Asko Maite Zaitut' saioan\nVenezuelatik etorritako Horacio Chacinek bere aitaginarrebak omenduko ditu Zarautzen.\nBlanca eta Juan Mari Aizpurua omenduko dituzte gaur gauean\n'Asko Maite Zaitut' saioak omenaldi oso gozoa eskainiko du gaur. Duela 16 urte Venezuelatik etorritako Horacio Chacinek bere aitaginarrebak omenduko ditu Zarautzeko Musika plazan: Jon Aizpurua eta Blanca Diez.\nJon eta Blanca erretiratu berri den gozogile bikote bat da. Euren alaba, June, Venezuelatik etorritako Horaciorekin maitemindu eta etxean ez ezik, negozioan ere sartu zuten. Familiak betiko gozotegi bat izanik, Jonek Horaciori lanbidea erakutsi eta etxean ondo baino hobeto hartu zuten. Horregatik, Horaciok, omenaldi berezi baten bitartez, urte hauetan guztietan emandako laguntza eskertuko die.\nBaina nola egingo dute topo Zuhaitzekin? Gozotegiaren ondoko lokala erosi eta dantzaleku bat zabaldu nahi duela esango die eta negozioak nolabait elkartzeko ideiarekin burutazio berezi batzuk botako dizkie. Zein izango da erreakzioa? Eta nola hartuko dute omenaldia?\n'Asko Maite Zaitut' gaur emitituko da, 22:00etatik aurrera, ETB1en.


Maiatzaren 21ean Zodiac - Astrology Zodiac Signs - Taurus\nMaiatzaren 21ean Zodiac\n05/21 urtebetetzea - Zodiac informazioa x\nForma:Bi puntu lotzen dituen linea\nMaiatzaren 21ean ohar ederra dago, Tauruseko lurreko zeinuan benetan gogorra zen lurra astintzeko, urakan bat sortuz bakarrik altxatu eta askatzeko. Gemini guztien erronka eta haien nortasun 'bikoitza' ematen duen zita da, barnean daramatzaten oposizioekin eta hazi ziren pertsonengandik jasotako seinale nahasi horiekin aurre egiten baitie.\nILARGIA - EGUZKIA - (Pluton) - MERKURIOA\nAgerian geratzen da ama eta aita maiatzaren 21ean jaiotako gizabanako bakoitzaren planeta ilaran bi pertsona nagusi direla. Etengabeko higidura batean, zeruko gorputz hauek eman eta jasotzen dute, kasualitatean sinesteari utzi eta arrazoiaren bila hasi behar dugun unera sinkronizatuta. Argia eta bere ispilua dira, data honetan jaiotako pertsonei Lurrak berak bi gorputz horiek lotzen dituen bezala lotzeko zerbait emateko. Kontaktu horrek esan gabe uzten duen zerbait du, beti konpontzen eta konpontzen dena eta heldutasun kutsua erakusten du norberaren haurtzaroan eta alderantziz.\nJauzi ez den edozein urteko maiatzaren 21ean jaiotako Taurus ordezkarien Sabian ikurra:\n'Peacock bat desfilatzen gaztelu zaharreko terrazan'\nUrte bisorreko maiatzaren 21ean jaiotako Gemini ordezkarien Sabian sinboloa:\n'Beirazko hondo batek itsas azpiko mirariak agerian uzten ditu'\nSinbolo horietan magiaren zentzua ematen dien ohar zoragarria dago. Iruditzen zaigun mundu koloretsua hartzeko dagoela dirudi, baina forma aldatu, egokitu eta pentsaezina iruditzen zaiguna bihurtzen bada bakarrik. Inor ezin da txori edo arrain bihurtu, baina hemen ikusten ditugu arrazoi batengatik, etorri behar den aldaketarako bidea bideratzeko. Zodiakoaren zeinu gogorrena aldaketari aurre egitean, Taurusek Gemini joan beharko dio, benetako edertasuna gizakia izateko askatasunean bakarrik aurkitzen dela ulertuz. Naturala dena ederra da hemen eta gure tresnek soilik hau ikusteko edo inguruan desfilatzeko aukera ematen digute. Horrek ez luke oroigarri izan behar, denak ez dituela makillajerik eta estalki gehiegirik behar ederra izateko.\nGarai honetako beharraren ondorioz jasateko gaitasuna aurkitzeko, maiatzaren 21ean jaiotako pertsonek oinarria aurkitu eta lehen chakra landu behar dute. Haien helburua instintua bera besarkatzea zen, gure animalia izaerarekin harremana eta honekin borrokak, gatazkak eta azkenik gerra. Barruko ezkataren alde ilunean zer ezkutatzen den ikustean, beren lana egiteko eta bitartekaritza egiteko gai izango dira. Beren mundu inkontzientean hondoratuta, haserrea ikusiko dute besteengan eta berez, bilatzen duten energia benetan hartzeko dagoela konturatuta.\nMaiatzaren 21ean jaiotakoen ilargi planetarioan Ilargiak eta Eguzkiak duten indarra aitortu behar dugu, gurasoen arteko harremana beraien bizitzako beste puntu bat baita. Haien bizitzaren lehen zatia normalean ingurune nagusian errepikatzen ziren ereduak gogoraraziko dizkieten harremanetarako gordetzen da. Zenbait kasutan zatika izango den arren, haien nortasunaren muina gurasoen arazoetatik bereiztean ikusitako hazkunde emozional horren araberakoa da.\nFamilia bat sortzeko duten beharra talka handia izan daiteke hautsi ahal izateko. Maitasunarekiko duten fedearen mailaren arabera, bata edo bestea aukeratu dezakete, baina normalean barnetik apur bat apurtuta sentitzen dira egiten duten edozein aukeratan. Gaizki ulertua sor dezakeen gauza bakoitzari buruz berdin bat behar dute. Batez ere, egunero entzuteko pazientzia duten norbait behar dute eta desagertutakoan faltan botatzen dute.\nBitartekariek eta pertsonen arteko loturak sortzen dituztenek, maiatzaren 21ean jaiotako pertsonek gailentzen dira zenbait gizarte trebetasunetan, talde lanean, eta pertsona guztiek bat etortzea, gatazkak konpontzea eta guztientzako onuragarriak diren harremanak sortzea eskatzen duten giza baliabideetan eta beste espezializazio arlo batzuetan distira egin dezakete. Haien talentua loratuko da ahotsa, agerraldi publikoak eta edozein motatako predikazioa ematen duten posizioetan. Bestalde, argien oreka fina izateak detektibe bihur ditzake eta egiaren bila etengabe argia pizteko, baina hori jaiotza-zerrendaren bidez sostengatu behar da lanbide gisa nahikoa kalitate izateko.\nMuturreko nahasketa osasuntsurako egin den komunikazioaren harri ezin hobea kinoita da. Kolore zoragarria duen harria da, komunikazioa hobetzen duena, gaizkiulertuak ekiditen dituena eta pertsona bati bere barruko egia adierazten laguntzen diona. Sentitzen den espiritualtasunaren lehen begirada pizten duela esaten da eta egiak hemen, Lur planetan, goi mailako erreinuetatik bideratzeko gaitasuna garatuko du hitz sinple eta ulergarrien bidez. Hau goitik bidalitako mezularien harria da eta ondo hitz egiten du data honetan jaiotakoek izan zuten eginkizunaz.\nMaiatzaren 21ean urtebetetzea oparia\nMaiatzaren 21ean jaiotakoarentzako urtebetetzea opari bat ondo aukeratzen da, gertu daudenekin hitz egin ahal badu. Erosi lanerako bidean entzun dezaketen hizkuntza ikastaroa, egunkaria idazteko ordenagailu eramangarria edo haien adierazpen pertsonala edozein modutan lagunduko duen zerbait. Opari praktiko batez gozatuko dute etxerako, baina are gehiago eskertuko dute egunero umore dosi bat badago, egunero ezagutu eta irribarre egin dezaten.\nEzaugarri positiboak Maiatzaren 21erako Born\nHizlari, konektatu eta arazoaren alde guztietarako ulermena bilatzeko prest, pentsalari positiboak dira eta beste inor ez dela benetan haien etsaia konturatzen diren pertsonak dira.\nEzaugarri negatiboak Maiatzaren 21ean Born\nGurasoen ereduetan itsatsita, aurrera jarraitu ezinik eta modu eraikitzailean hitz egin ezinik. Bereiztu eta gezurra izan daiteke, iragana berreskuratu nahian erosotasun gunetzat jotzen duten segurtasun egoera berean jarraitzeko.\nMaiatzaren 21ean urtebetetze ospetsuak\nKristo aurreko 120. urtean Aurelia Cotta jaio zen, Kaio Julio Zesarren ama, Erromatar Inperioaren gorakadako pertsonaia nagusia. Emakume errespetatua eta zorrotza, bere emakumezko amaren rolak (Ilargia) munduko historiako gizon garrantzitsuenetako bat (Eguzkia) sortu zuen.\n1688an Alexander Pope jaio zen, poeta eta saiakeragile ingelesa, bikotea heroi koplaren erabileragatik famatua, bikoiztasunarekiko bere barneko ikuspegiak behar zuen parekatze aukera interesgarria.\n1980an jaio zen Gotye, Belgikako abeslari eta kantautore australiarra, 'Somebody That I Used to Know' single arrakastatsuarekin eta emakume batekin posatzen duen bideoklip batekin ospea lortu zuena, literalki eta artistikoki oinarrizko harremana aurkeztuz.\nMaiatzaren 21eko gertakari historiko garrantzitsuak\n1864 - Ioniar uharteak Greziarekin elkartzea.\n1871 - Lehen kremailera ireki zen.\n1881 - Clara Bartonek (abenduaren 25ean jaioa) Amerikako Gurutze Gorria sortu zuen.\n1937 - Artikoko izotzaren gainean jarduten duen lehen ikerketa zientifikoa ireki zen.\n2001 - Frantzian Taubira legea ezarri zen, esklabutza gizateriaren aurkako delitu gisa aitortzen duena.\n2005 - Munduko errusiar mendirik altuenaren inaugurazioa.\nAries Kaprikornioa Sagitarioa Helenistikoa Akuarioa


Grupos de Jesús – Urteko 29. igandea – B (Markos 10,35-45) - Grupos de Jesús -\nUrteko 29. igandea – B (Markos 10,35-45)\nHANDIAK DIRA, BEREK EZ JAKIN ARREN\nPilo bateko gizon-emakumeak dira, inork ere baliorik doi-doi ematen dion oinezko jendea, baina bizitza beren ingurumenean maitasuna eta txera jarriz bizi dutenak. Jende xumea eta onbera, eskua luzatuz eta on eginez bakarrik bizitzen dakitenak.\nHarrokeria zer den ez dakien jendea, asmo handi-mandirik ez duena. Gizon-emakumeak, une egokian aurkitzen dituzunak, aupada-hitz bat, begiratu bihozkoi bat, esku hurbil bat behar duzunean.\nAita xume eta onak dira, seme-alaba txikiei entzuteko, berauen ehunkada galderei erantzuteko, berauen jokoetan gozatzeko eta berauen ondoan bizitzako alderik onena birtopatzeko astirik hartzen dutenak.\nAma nekaezinak dira, etxea bero eta pozgarri egiten dutenak. Preziorik ez duten emakumeak, bai baitakite ematen beren seme-alabei beharrezkoen dutena geroari konfiantza osoaz aurre egiteko.\nSenar-emazteak dira, beren maitasuna egunez egun heldutasunera eramaten dakitenak, amore ematen ikasiz, bestearen zoriona eskuzabal zainduz, batak besteari barkatuz eguneroko ehunkada sesio koskorretan.\nJende ezezagun hau da mundua bizigarriago eta bizitza gizatiarrago egiten duena. Hauek dute airea garbi eta arnasgarri bihurtzen gure gizartean. Hauez esan du Jesusek handiak direla, gainerakoen zerbitzura bizi direlako.\nJendea: berek ez dakite, baina berauen bizitzari esker zabaltzen da gure kaleetan eta etxeetan energiarik antigoalekoena eta zinezkoena: maitasunaren energia. Mundu honetako basamortuan, batzuetan hain ez bizigarria, zeinetan ematen baitu areriotasunak eta mutur joka ibiltzeak bakarrik dutela lekurik, oasi txiki izaten da jende hau, adiskidetasuna, konfiantza eta elkar laguntza ernetzeko bide. Ez dira nahaspilatzen diskurtso eta teorietan. Hau dute berena: isil-isilik maitatzea eta laguntza eskaintzea premian denari.\nGerta dakieke inoren esker onik ez jasotzea sekula santa. Agian, ez zaie egingo omenaldi handirik. Baina gizon-emakume hauek handiak dira, gizatiar direlako. Horretan datza berauen handitasuna. Berauek dira Jesusen jarraitzailerik hobenak, berau bezala, mundua duinago eginez bizi baitira. Berek jakin gabe, Jainkoaren erreinuari bide irekitzen ari dira.


BM: Konfinamendu-garairako menu osasungarria\nKonfinamendu-garairako menu osasungarria\nAztertu ezazu azkeneko bi asteotan izan dituzun menuak… Modu osasungarrian eta denetik jaten ari zara? Baita sasoiko produktu freskoak ere? Konfinamenduak ez dizkigu sukaldeko gure jarrerak edo erosketak egiteko ohiturak aldatu behar: egin ezazu menu orekatu baten aldeko apustua, baina gutizia txikiei muzin egin gabe.\nSukaldaritzako hainbat truku eta teknika ere erabil dezakezu, zure platerei ukitu berezia eta orijinala emateko. Hona hemen zenbait ideia eta aholku, konfinamenduak irauten duen bitartean, ez zaitezen menuarekin aspertu.\nAniztasuna da gakoa\nJarduera fisikoa etxe barruko ariketak egitera mugatzen den egunotan, dieta orekatua izaten saiatu behar gara. Txahal-haragi errazio bat, bizpahiru errazio haragi zuri (oilaskoa, indioilarra, untxia, txerria), beste hiruzpalau errazio arrain zuri eta urdin, bizpahiru errazio esneki, arrautza eta landare-proteina (lekaleak, barazkiak, arroz edo pasta integrala, etab.) izan behar ditu menu horrek.\nErrezeta ugari duzu aukeran, baina konfinamendu-egun hauetarako, honako menu osasungarri eta goxoak martxan jartzea proposatzen dizugu:\nDilistak barazkiekin / Legatza lurrunetan\nPiperrak kinoaz eta txitxirioz beteta / Pistozko eta txahal-haragizko hanburgesak\nHegaluze-pokea pastaz / Untxi konfitatua ozpinetakoekin\nZainzuri-zintak karbonara erara / Txerri-txuleta hornigaiarekin\nTipula-zopa muskuilu eta arbendolekin / Indioilar-zerrendak lurrunetan\nOndo da, badituzu plater nagusietarako proposamen batzuk. Gogoratzen al duzu zein diren plater perfektu baten proportzioak? Plater osasungarri bat ‘eraikitzeko’ eta dieta pixka bat aldatzeko beste aukera bat da: ‘buddha bowl’ bat iradokitzen dizugu: kinoa, ardi-mihiak, kuia (erreta edo egosita), ahuakatea, tomatea, baba- eta erremolatxa-hummusa, tahinia eta sesamo-haziak.\nAzkenbururako –baita askarirako edo mokaduetarako ere– frutak edo azukrerik gabeko esnekiak aukeratzea komeni da. Ados, noizean behin gutiziaren bat ere izan dezakezu... Hona hemen errezeta erraz batzuk:\nLaranja-carpaccioa kanelarekin eta pistatxoekin\nMertxika beteak eta/edo erreak\n‘Mug Cake’ edo Browniea mikrouhin labean: 250 ml-ko katilu batean, nahas itzazu arrautza bat, 2 koilarakada arradatu irin, beste 2 koilarakada azukre, koilarakada bat kakao, 2 koilarakada oliba-olio birjina estra, eta beste bi koilarakada esne. Prestatu mikrouhin labean bi minutuz (800W).\nBM Supermerkatuok behar duzuna bakarrik erostera eta erosten duzunaz etxean gozatzera animatzen zaituztegu.


Joseba Plaza eta Mayi Mujika nagusi, aurten ere, Kalamua-Barinaga Jaitsieran - Lea-Artibai eta Mutrikuko Hitza : Lea-Artibai eta Mutrikuko Hitza\nGuztira, 38 izan dira gaur goizean lehiatu den hirugarren jaitsierako parte hartzaileak. Emakumeen kopurua gorantz doa, zortzi izan dira aurtengo korrikalariak.\nEguenean hasita, martxan daude Barinagan San Anton jaiak. Bazkaria eduki zuten lehen egunean jubilatuek, eta atzo [urtarrilak 18] bosgarren pala txapelketako finalak jokatu ziren frontoi txikian. Jon Meabebasterretxeak jantzi zuen txapela. Jon Patxi Aldaolearen kontra jokatu zuen finala Meabek eta markina-xemeindar gaztea bigarren geratu da. Iker Bereau izan da hirugarrena.\nIker Bereau, Jon Meabe eta Jon Patxi Aldaolea. Argazkia: Barinagako Jai Batzordea\nGaur [urtarrilak 19] goizean, berriz, lehiatu da III. Kalamua-Barinaga Jaitsiera. Joseba Plaza Rabanete markina-xemeindarra eta Mayi Mujika Errasti elgoibartarra izan dira aurten ere, Kalamua Barinaga Jaitsierako bizkorrenak. Iaz ezarritako errekorra hobetu du, gainera, elgoibartarrak. 00.13.37 denboran amaitu du mendi ibilbidea, iaz 00.13.54ko denboran osatu zuen, eta lehen jaitsieran 00.14.28 denboran sartu zen helmugan. Markina-xemeindarrak, berriz, 00.11:52 denboran egin du aurtengo jaitsiera.\nEmakumezkoen podiuma Oñatiko Ainara Uribarri Martinezek (00.14.43) eta Bidane Baskaran Etxeberria markina-xemeindarrak osatu dute (00.15.13). Oñatiarrak errepikatu egin du iazko bigarren postua eta bere marka hobetzea ere lortu du, 00.15.30 denbora egin zuen iaz. Gizonezkoetan, Ibai Etxeberria Eizagirre azpitiarra (00.12.00) eta Igor Urionabarrenetxea Zaldunbide aulestiarra (00.12.09) geratu dira bigarren eta hirugarren. Sailkapen osoa Herrikrosaren webgunean ikus daiteke.\n[ARGAZKI GALERIA] III. KALAMUA-BARINAGA JAITSIERA\nGuztira, 40 zeuden izena emanda, baina 38 izan dira azkenean, gaur goizean lehiatu den hirugarren jaitsierako parte hartzaileak. Emakumeen kopurua gorantz doa, zortzi izan dira aurtengo korrikalariak. 12:00etan hasita 30 segundotara irtetzen joan dira parte hartzaileak, eta urraturen bat edo beste egon arren, gustura amaitu dute proba parte hartzaileek. Ibilbidearen azken partean aurkitu dute errepidea labainkorren, hala ere, azken ahaleginak gogotsu egin dituzte, eta esprintean ere helmugaratu dira hainbat, ikusleen txalo eta animor artean.\nJaitsierako parte hartzaileak sari banaketaren ostean.\nSariak banatu arteko tartean jan-edanerako aukera egon da Buztinegi kirolguneko frontoian. Sari banaketaren ostean, gainera, zozketa egin du Barinagako Jai Batzordeak parte hartzaileen artean. Lote ezberdinak, gaztak, madalenak, San Blas opilak eta edari botila sorta ere banatu dituzte.


Dozena erdi ariketa udarako: erantzunak - Zientzia Kaiera\nUdako ariketak amaitu ziren eta hemen datoz erantzunak. Soluzio bila aritu zaretenoi, buruari eragin diozuenoi, gure eskerrak ahaleginagatik. Emaitza zuzena lortu baduzue, zorionak! Eta, Zientzia Kaieran zuen ahaleginen ondorioa erakutsi diguzuenoi, erantzunak bidaliz, esker bereziak.\n1) Zenbat gozoki ditu Anak?\nAnak gozokiak ditu poltsa batean. Gozoki kopurua bi zifrako zenbaki bat da. Anak zifra horien batura egin eta horrenbeste gozoki ateratzen ditu poltsatik. Behin eta berriro egiten du gauza bera, poltsako gozoki kopurua zifra batekoa izan arte. Zenbat geratu zaizkio poltsan une horretan?\nAzkenean 9 geratu zaizkio. Lehenengo urratsean 9ren multiploa geratuko zaio (Ramón San Juanek bidalitako erantzunean ikus dezakezue zergatik) eta hortik aurrera beti 9naka kenduko ditu.\nErraza iruditu bazaizue, segi pentsatzen: zein izango zen erantzuna 2015 gozokirekin hasita? Eta 16748rekin?\n2) Zein da nire telefono zenbakia?\nNire telefono zenbakia ABCDEFGHIJ da. Letra bakoitza zifra desberdin bat da eta hau betetzen da: A>B>C, D>E>F et G>H>I>J. Gainera, D,E,F ondoz ondoko zenbaki bikoitiak dira, G,H,I,J ondoz ondoko zenbaki bakoitiak dira eta A+B+C=9. Zenbat da A?\nA=8 da. A, B eta C-ren artean ezin da 9 egon, A+B+C=9 izan dadin. Hortaz, GHIJ=9753 da. Orduan, 1 izango da A, B edo C eta beste bien batura 8 izango da. Hori gertatzeko, DEF=642 da aukera bakarra. Telefono zenbakia 8106429753 da. Gure erabiltzaileek zuzen erantzun dute.\n3) Zenbat da zenbaki guztien batura?\nBederatzi zenbaki txikitik handira daude idatzita. Erdikoa bederatzi zenbakien batezbestekoa da. Bost handienen batezbestekoa 80 da eta bost txikienena 50. Zenbat da zenbaki guztien batura?\nZenbakien batura 585 da. Idatz ditzagun ABCDEFGHI bederatzi zenbaki horiek. Hau esaten digute:\nE+F+G+H+I=5 x 80=400,\nA+B+C+D+E=5 x 50=250.\nAzken biak batuta eta lehenengoa kontuan hartuta, E=65 da.\nJoseluren erantzuna izan da zuzen heldu den bakarra eta berak oso modu dotorean lortu du E-ren balioa.\n4) Zenbat langilek dakite euskara eta ingelesa?\nEnpresa bateko 100 langileek euskara edo ingelesa hitz egiten dute. Ingelesa egiten dutenen artean, %37,5ek euskaraz ere badaki. Euskaraz egiten dutenen artean, %60a da ingelesez dakiena. Zenbat dira euskara eta ingelesa dakitenak?\nEuskara eta ingelesa 30 langilek dakite. Joseluren erantzuna argi azalduta dago.\n5) Zenbat da triangeluaren hipotenusa?\nABC triangelu zuzenak B erpinean du angelu zuzena. Izan bedi M AB aldearen erdiko puntua eta N BC aldearen erdiko puntua. Baldin AN=19 cm et MC=22 cm badira, zenbat neurtzen du triangeluaren hipotenusak?\nHipotesunaren luzera 26 da. Denbora luzez erantzun barik egon eta gero, azken orduan heldu zaigu ariketa honetarako erantzuna. Pitagorasen teoremak dio triangelu zuzen batean katetoen luzeren karratuen batura hipotenusaren luzeraren karratuaren berdina dela. ABC, ABN eta MBC triangelu zuzenak dira.\nIdatz ditzagun AB=c, BC=a eta AC=b. Orduan, MB=c/2 eta BN=a/2. MBC eta ABN triangeluetan Pitagorasen teorema erabiliz,\nHortik, a2 eta c2 lor daitezke. Edo bestela, ekuazio biak batuta, 5(a2+c2)/4=361+484=845 da. Beraz, a2+c2=676. ABC triangeluan Pitagorasen teorema erabiliz, b2=676 eta b=26.\n6) Hutsuneak bete\nKokatu 1etik 9rainoko zenbakiak irudiko zirkuluetan, triangelu bakoitzak dakarren zenbakia erpinetan dituen zirkuluetako zenbakien batura izan dadin.\nHau da erantzuna:\nZenbakiekin probatuz egin daiteke, lortu arte. Baina bide zuzen bat nahi izanez gero, hona hemen hau. Idatzita eman dizkiguten zenbaki guztien batura eginez, 114 lortuko dugu. Batura horretan erdiko zenbakia 8 bider kontatu dugu eta kanpoko bakoitza bi bider. Bestela esanda, 1etik 9rainoko zenbaki guztiak bi bider eta gainera erdikoa beste sei bider gehiago. Erdikoari E deituz,\nOrduan, E=4 da. Hori jakinik ez da zaila besteak betetzea. Errazena 10 batura erakusten duen triangeluarekin hastea da.\nKasu honetan ere, izan ditugu erantzunak eta azkena izan da zuzena.\nEskerrik asko parte-hartzaile guztioi eta segi buruari eragiten, onuragarria baita!\nArgitalpen-data: 2015/09/07 · Atala: Dozena erdi ariketa eta datu interesgarri


Perretxiko bila joateko ohitura - Ahotsak.eus\nPerretxiko bila joateko ohitura\nPerretxiko bila joateko ohitura
Perretxiko bila joateko ohitura bazuen umetan. Onddo beltzak eta zuriak, gibelurdinak, ziza horiak... ekartzen zituzten. Itxura onena zeukaten perretxikoak saldu egiten zituzten.
\nHizlaria(k): Manterola Zabala, Bixente\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan HON-018-018 kodeko bideoa nahi duzula aipatzea: ahotsak@ahotsak.eus\nPerretxiko bila joateko ohitura bazuen umetan. Onddo beltzak eta zuriak, gibelurdinak, ziza horiak... ekartzen zituzten. Itxura onena zeukaten perretxikoak saldu egiten zituzten.\nGaia(k): Aisia » Mendia eta hondartza » Perretxiko bila\n-Eta perretxikotara juten ziñen zu?\n-Bai, bai, bai. Hemen atetzen zien perretxikuak hemen, ohian, uain golfa den oihan hotan. Bua, gue ama, ni amakin, ni mutil koxkorra, amakin, xestua beteta ekartzen genun. Bai, bai.\n-Ta ze ekartzen zenuten, onddoa?\n-Ondduak, ondduak, bai.\n-Onddua beltza, hemen, […]. Ta geo, gaztaiñetan, onddo txuria. Baiño hemen, haritza hotan, onddu beltza. Bai.\n-Eta beste perretxikorik hartzen zenuten?\n-Bai. Gibelurdiña, bakizu zer den? Ta xixa, hori batzuk izaten dia, hoik’e bai. Uain’e ni faten banaiz hoiek hartzen dittut /hartzeittut/, nik, uain, juan ezkero. Bakarrik hanka dut gaizki, ta bestela, badut’e! gaur afiziyua’e!. Bai.\n-Ta zer, hori gero saltzeko izaten zen ala etxerako?\n-Bueno, ba itxerako ere bai, itxian’e jaten genun, ta saltzeko ere bai, biño, hola, pixkat itxura txarrekuak baldin bazian, haiek itxian jan, ta polittak baldin bazien, hola, haik saldu, dirua bihar zen ta!\n-Tortillan jateko ala bestela, bakarrik?\n-Baita, ez tortillan asko; rebueltuan’e bai, rebueltuan asko, bai.\nPerretxiko klaseak: onddoak, lanpernak, galanpernak...\nMotorrean txakurraz eta eskopetaz\nGerran parte hartzen zuten bi aldeekin hartu-emana\nBarinagan perretxikoekin gertatutako anekdota\nPerretxikotan: onddoak eta kuletroak


SOLOKOETXE BHI : MAITASUN GUTUNAK 2.DBH\nMAITASUN GUTUNEN LEHIAKETA 2.DBH\nLEHENENGO SARIA: Maialen Anakabe (2.B)\nMaiteminduta nago, eta hainbat arrazoiengatik. Zu ikusten zaitudanean pozik jartzen naiz. Eta hemen dituzun beste hainbat arrazoi nire maitasuna ikus dezazun.\nEgunero egunero neke-neke eginda altxatzen naizenean, oso egun txar bat izango dudalakoan, gogo barik nator Solokoetxera, baina ikusten zaitudanean, nire bizitzako egunik onena izango dela pentsatzen dut, zure ondoan egon naizelako.\nSarritan zurekin egoten saiatzen eta zurekin hitz egiten saiatzen haiz, baina zure lagunekin egoten zara eta ez didazu kasurik egiten, eta momentu horretan kamioi batek zapalatuta bezala, oso gaizki sentitzen naiz; baina bat-batean begirada zuregana zuzendu eta nirekin hitz egitera zatozenean, indarberrituta sentitzen naiz, tristura guztiak ahaztuta.\nZurekin nagoenean tripan kilimak sentitzen ditut eta nire bihotzaren taupadaren abiadura aurreratu egiten da.\nGustuko zaitut barrutik eta kanpotik, eta baita zurekin egotea, hitz egitea, zure begiei begiratzea… Horregatik zurekin egotea espero dut eta inoiz ez banatzea.\nMaite zaitut esan dizkizudan gauzengatik, eta beste gauza askorengatik. Beraz, espero dut gutun hau nire maitasuna adierazteko baliogarria izan dela eta gustuko duzula.\nBadakit askoz gauza gehiago esan ahal ditudala, baina ez dut luzatu nahi eta esan ditudan gauza guztien laburpena hau da.\nBIGARREN SARIA: Nerea Elizalde (2.A)\nNire bizitzako gauzarik garrantzitsuena zara. Dena eman didazu: zure maitasuna, zure beroa, zure barrea, zure konfiantza…\nBenetan nire bizitzan ezinbestekoa zara. Pilo bat ezagutzen zaitut eta zuk ni ere eta beti zaude nire ondoan, animatzen, laguntzen eta lasaitzen behar dudanean.\nBeti saiatzen zara niri barrea eragiten eta nire aurpegian barre handi bat sortzen.\nOporretan gaudenean, primeran pasatzen dut zuri aguadilak egiten eta zurekin jolasten.\nBeti kontatzen dizkidazu zure gauzak eta beti entzuten nauzu behar dudanean.\nEz dakizu zenbat maite zaitudan arrazoi askorengaitik: pertsona bikain zarelako, maitagarria zarelako, barregarria zarelako, esku zabala zarelako.\nBaina batez ere, nire neba zarelako eta zarena zarelako.\nMaite zaitu, Unai.\nHIRUGARREN SARIA: Aitor Tejedor (2.D)\nEgunero zure aurpegian pentsatzean, egunero txarto pasatzen zu ez ikusteagatik, egunero negarrez…\nNi hemen itsasoan beste arrantzaleekin eta zu etxean bakarrik baina itsasoa hain handia izan arren ezin gaituzte banatu. Gaur uretan sareak botatzen, lamia bat ikusi dut eta hain polita zen zure antza zeukala. Gaur bale batekin hitz eginez, esan diot zuregana eramateko baina zure eta nire bizitza kontatuz gero azkar lurperatu da tristuragatik. Hilabete bat itxaron beharko dut zuri ikusteko, zuri laztantzeko, zurekin hitz egiteko.\nHilabete bat barru esango dizudan lehena hau izango da: katu bat izan nahi nuke zurekin zazpi bizitza egoteko. Amets egiten dut egun zoragarri honekin.\nMila musu, Aitor.\n1. AIPAMENA: Ekain Basterretxea (2.C)\nBere begi goxoek inguratzen naute eta bere ingurunean argi xehe eta lirain batek itsu bihurtzen nau. Begiratzen nauenean, nire barnean eztanda bat sumatzen dut eta espazioko airen egongo banintz bezala sentitzen naiz.\nBere izaera alai eta umoretsuak egun ilunak argitzen ditu, eta izar polarrak bezala, nire bizitzaren norabidea zehazten du.\nHaren ile suabe eta zoragarrian murgildu egiten naiz eta ile bakoitzean milaka koloretako distirak ikusten ditut, guztiak edertasun bikain berdinarekin.\nHorregatik berari, nire ametsetako neska paregabeari lerro xarmangarri hauek idazten dizkiot konprenitzen saiatzeko, zelan pertsona batek hainbeste zirrara sortzeko gai den.\n2. AIPAMENA: Ibone Bilbao (2.B)\nEskerrik asko ematen dizkidazun momentu on eta txarrengatik. Orain dela gutxi ezagutzen zaitudan arren denbora nahikoa izan da erakusteko behar zaitudala, maite zaitudala, zaindu behar zaitudala, prest nagoela zugatik dena emateko eta zu bezalakorik zaila dela munduan aurkitzea. Zuk ematen didazun maitasuna, babesa, alaitasuna, poztasuna, zurekin egoteko gogoak… benetako lagun batek egingo zuela bakarrik, pertsona batek benetan zu maite eta laguntasuna eman nahi duena. Benetan eskerrak horregatik.\nEskerrak aurkitu zaitudalako, eskerrak zure laguna naizela, eskerrak gutun hau irakurriko duzula eta inoiz esan ez dizkizudan gauzak, gaur azkenean jakingo duzula.\nArgitaratzailea NAGUSIA noiz 19:11


Badok | Disko kritika: ‘Itzaletatik’ (Perlak)\nAfter-punka bor-bor zegoen garaian jorratu zen gehienbat gurean; alegia, 80ko urteetan, M-ak taldearen lehen lanak edo Donostiako Agrimensor K eta La Insidiaren grabazio bakanak, kasurako. 1990eko eta 2000ko hamarkadetan, berriz, ez da kasik arrastorik izan gure lurralde txikian, planeta globalean The Rapture, Chk Chk Chk eta antzeko taldeen eskutik revival nabarmena bizi izan genuen arren. Duela bost urte ingurutik, baina, Belakoren agerpenarekin batera, punk erritmo itzaltsu eta pisutsuak azaltzen ari dira, tarteka edo zeharka bada ere —nazioarteko hardcore eszenan, esaterako, talde asko, abiadura geldotu, eta punk giro lanbrotsuetan murgildu dira—.\nHain justu, Mungiako laukote arrakastatsuaren lehenengo lan luzea, Eurie (2013) eta Perlak taldearen Itzaletatik honen artean lotura zuzena dago, biak ala biak Aitor Abiok ekoitzi baititu, eta, lan tekniko horren ondorioz, zarauztarren bigarren lanak dakarren nobedade nagusietakoa horixe da hain zuzen, soinuak izugarri egin duela gora. Ez hori bakarrik, ekoizlearen iragan musikala ere kanturen batean islatu da: “Emakume kuantikoa”-k PILT taldearen kutsua haizatzen du. Horretaz gainera, kantu berriak aurreko diskokoak baino landuagoak dira, taldeak oholtzan eskuratu duen eskarmentuaren ondorioz, bai eta Miren Narbaiza musikariaren (Napoka Iria, Joseba B Lenoir Gang) ekarpenaren ondorioz ere, nola gitarretan hala ahotsetan.\nDiskoa, duda barik, estilo jakin baten inguruan ardazten den lana da —zinemaz arituko bagina, generoko grabazioa dela esango genuke—, hots, after-punk atmosferetan harrapatutako diskoa da: baxu potoloak, teklatu minimalak, bateria karratuak, oihartzun efektuak han eta hemen, eta koru errepikakorrak. Joy Divisionen eragina agerikoa da, baina pop melodietarako joera ere agerikoa da —The Cure aipatu behar dut, halabeharrez—.\nBada, eta post-punk erritmoen zalea naizen aldetik, gozatu dut diskoarekin (asko), Gang of Four edo Wire nire talde kutunen artean baitaude; halere, taldeok erakutsitako esperimentaziorako edo arriskurako joera horren falta sumatu dut bigarren ahalegin honetan; esaterako, after-punkak bestelako estiloak iraultzeko erakutsitako gaitasuna, The Pop Groupek funk-arekin edo PILek dub-arekin egin zuten lez, edo egun Ratka brasildarrek egiten duten lez, egitura eta tarte luzeen bidez soinu propioa lortu. Era berean, kutsu britainiar gehiegi ere sumatzen diot diskoari, after-punkaz ari garenean erreferentzia estatubatuarrak beti ahazten ditugun seinale, Mission of Burma, Urinals edo Minutemen, besteak beste.\nHortaz, after-punkaren alde melodikoena dakar Perlaken bigarrenak, 80ko urteetako pop britainiarrarekin bustita, dantzagarri batzuetan, New Order-etik baino gehiago Joy Divisionetik gertuago dagoen arren. Disko sendoa da, baina ziur naiz hirugarren lanak gehiago aztoratuko nauela. Denborari denbora.\n(Berria egunkarian, 2016ko ekainaren 5ean argitaratutako kritika)\nETIKETAK:Disko KritikakDiskoakHemerotekaJoseba B. Lenoir GangNapoka IriaPerlakPi.L.T.


Bizkaiko Ahaldun Nagusia, Unai Rementeriak, eta Smithsonian Fundazioak hitzarmena sinatu dute Euskal Kultura 2016an Washingtoneko munduko jaialdian izateko | Bizkaia Talent\nAEBetako hiriburuan, Unai Rementeriak Smithsonian fundazioarekin sinatu zuen hitzarmena dela bide euskal kultura gonbidatuta dago 2016. urtean Washingtonen egingo denSmithsonian Folklive Festival ekitaldira. Hitzarmena Bizkaiko Foru Aldundiak sinatu du, baina asmoa Euskal Herriko gainerako lurralde eta erakundeetara zabaltzea da. Rementeriaren ustez hitzarmen honek aukera ederra emango du Bizkaia eta Euskadi Estatu Batuetako muinean kokatzeko, eta handik gero mundu osora zabaldu ahal izango da. Aukeraz ondo baliatzen bagara, eta badut itxaropena egingo dugula, Smithsonian mugarria izan daiteke gure kulturarentzat eta atzerrian daukagun presentziarako, duela urte batzuk Guggenheim izan zen bezala , esan du Ahaldun Nagusiak. Horrez gainera esan du hitzarmen hau sinatzea urteko albiste garrantzitsuenetako bat dela, bai Bizkaiko Lurralde Historikoarentzat, bai Euskadi-Basque Countryrentzat.\nRementeriak munduko mapan nahi du ipini Bizkaia, eta langintza horretarako aliatu ona da Smithsonian Fundazioa, munduko museo erakunderik garrantzitsuena (urtean 30 milioi bisitari baino gehiago joaten dira beraren 19 museoetara) eta goi mailako erreferentzia hezkuntzan eta ikerketan. Smithsonian erakundearen garrantziaz ari dela, Bilboko Arte Eder Museoko zuzendari Javier Viar-ek hauxe esan du: puntako erakundea da hezkuntzaren eta ikerketaren arloetan, ospe gorenekoa. Bederatzi ikerketa-zentroz gainera denetariko hemeretzi museo dauzka: Afrikako artea, afroamerikarren historia eta kultura, AEBetako artea, Ipar Amerikako indiarren artea, historia naturala… Erakundearen hedadura ulertzen lagundu dezakeen datua ematearren, parke zoologikoa ere badauka. Administrazioa eta finantzabideak Ameriketako Estatu Batuen Gobernuaren esku daude , azaldu du Viarrek.


Iker Ayestaran ilustratzaileari elkarrizketa - Usandizaga Diseño\nMUNDUA ILUSTRATZEKO GRINA\nPaperezko makina erraldoi ilustratu bat aurkitu dugu Donostian. Gidaria pozik dago, harkatz bat belarrian eta bideari begira. Botoi karratu handi batzuk ditu marraztuak bere aurrean. Gidaria botoiak sakatzen hasi da. Botoi bati eman eta ingurunearen koloreak gastatu egin dira, apaldu. Bigarrenari eman eta paisaiak linoleoaren moduko textura hartu dute. Beste botoi haundi bat sakatu eta mundua sinplifikatu da. Honako hau sakatu, eta bapatean, denak esanahi bikoitza hartu du, ironikoa agian. Hango hura ukitzean denak bukatu dotore bat hartu du.\nMarraztutako botoiak sakatzen dabilena, makinaren gidaria, Iker Ayestaran da, ilustratzaile amorratua, abenturazale handia. Gustora montatuko gera bere makina grafikoan mundua nola marrazten duen ikustera.\nesaiguzu Iker, nondik dator ilustrazioarekiko dezun zaletasuna?\nTxikitatik gustatu zait, marrazki, zirriborro eta eskulanen mundua.\nilustratzaile izateko, bokazioa, dedikazioa eta pasioa behar da antza, baina zer da ilustratzaile izatetik gustokoena dezuna?\nGustuko dudan zerbaiten inguruan nabilela esango nuke.\nzure ilustrazioek, badaukate 60 hamarkadako kutsu markatua, zergaitik garai horri erreferentzia? zerk zuen garai harek irudigintza mailan? garai hartako ze ilustratzaile aipatuko zenituzke?\n60 hamarkadarena, asko zehaztea dela esango nuke. Aurreko mendeko hamarkada ezberdinen influentzia bai. Mende haseran, adibidez 30 hamarkadan Frantzian kartelismo modernoaren mugimendua oso gustokua dut, Lupot, Cassandre…\nhainbat egunkari, aldizkari eta argitalpenekin lan egin duzu, baina, nola da artikulu bat ilustratzearen prozesua?\nNormalean, artikulu osoa edo zatiren bat bidaltzen dizute. Askotan inprimatu egiten dut eta horri berean ideiaren oinarri bihurtu daitezken hitzak azpimarratzen ditut edo testuinguruan zirriborro azkarrak egiten ditut. Artikuluetan batez ere, garrantzizkoena ideia dela uste dut, irudiaren bitartez adierazten duzuna.\nnola dago ilustrazioaren mundua Donostia aldean?\nBatez ere kanporako egiten ditut lanak. Nik lan egiten dudan lanaren arloan, mugimendu gutxi dago Donostian. Bertan haur literaturak, aukera gehiago eskaintzen dituela uste dut.\nzure web orrian agentzi batekin lan egiten dezula ikusten degu. Nortzuk dira? Nola da agentziarekin lan egitea?\nAgentziak komisio baten truke, zure lana erakusten du eta honen bitartez lanak iristen zaizkizu. Bezero eta marrazkilariaren bitarteko lanak egiten ditu haseran. Lanaren kontratu, fakturazio, zenbatekoen… gainean dago. Hortik aurrera, zuk konpondu behar duzu bezeroarekin, lana zehaztu…\nnondik ateratzen dituzu ideiak?\nTestuaren aurrean pentsatzen denbora pasa eta gero gauzak ateratzen hasten dira, bestela Google-en azaldu beharreko kontzeptuak begiratuta… kontzeptu batek beste batera eramaten zaitu.\ninspiratzen zaituen web horri eta gaur egungo ilustratzaileren bat?\nIlustratzaileak: Jon Klassen, Hide Kawanishi, Isidro Ferrer, Emiliano Ponzi, Nate Williams…\nanimazioren bat ere egin dezu, ze nolakoa izan da zure experientzia animazioaren munduan?\nEsperientzia polita izan da, batez ere Unai Guerra animatzailearekin Argiñanoren programaretzat egindakoa. Ondo konpontzen gara lanean biok.\nteknikak garrantzia du zure lanean, baina ze teknika erabiltzen dituzu?\nArkatzez egindako ideiaren zirriborroa eskaneatu, gainetik berregin bektore programan eta irudia zehazten dudalarik. Azkenik Photoshopen egiten dizkiot azkeneko ukituak.\nikasle asko marrazki eta ilustrazioaren mundua dute gustoko; ze aholku emango zenieke?\nEz dakit… geldirik ez egotea. Gaur egun Internetek ematen dizkizun aukerak aprobetxatzea. Ate ezberdinak jotzen ez badituzu, zure lanaren zain dagoenarekin ez duzu topo egingo.\nze proiektu dituzu esku artean?\nPaperezko makina grafikoan honaino iritsi zaretenontzat azken oparitxoa: gure lagun primorekin kolaborazioa paper is beauty proiektuko jendean grabatuta.\nUsandizaga Diseño » ENTREVISTAS CREATIVAS » Iker Ayestaran ilustratzaileari elkarrizketa


2019/2020 Denboraldia. 9. Kontzertua\n12 maiatza, asteartea 20:00etan. · Areto Nagusia\nZuzendaria: Georg Mark\nPROGRAMA: Mundu Berria\nElkano proiektua 2 (erabateko estreinaldia)\nBiolinerako kontzertua / 9. Sinfonia, “Mundu berrikoa”\nAugustin Hadelich, biolina\nGeorg Mark salzburgotarra, zuzendaritzaz gain filosofia eta psikologiako ikasketak ere badituena, zirkuitu austriarreko zuzendari interesgarrienetako bat da. Orkestra zuzenduko du Mundubira musika bidelagun proiektuaren bigarren obraren estreinaldian, Mikel Urquiza konpositore bilbotarrak egin duena, eta Elkanok munduan barrena egin zuen bidaiako Ameriketako etapan begirada jartzen duena. Hain zuzen kontinente horrek eman zion inspirazioa Antonin Dvoraki bere partitura ezagunena idazteko: 9. Sinfonia, “Mundu berriarena”. Lan horretan Dvorakek uztartu egin zituen musika beltz eta indigenan egindako aurkikuntzak eta doinu bohemiar bereizgarriak. Bere Biolinerako kontzertuaren hirugarren mugimendu sutsuan ere presente daude doinu horiek. Augustin Hadelich, Grammy baten irabazlea eta Musical Americak “2018 urteko instrumentujole” gisa izendatua, izango da kontzertu honen orrialde distiratsuei bizitza emango dien solista bikaina.


Tapoi solidarioen bilketa Ataxia de Friedreich gaixotasuna ikertzen laguntzeko | El Diario Vasco\nBajo-debaTapoi solidarioen bilketa Ataxia de Friedreich gaixotasuna ikertzen laguntzeko\nTapoi solidarioen bilketa Ataxia de Friedreich gaixotasuna ikertzen laguntzeko\nLea-Artibai Amankomunazgoak, UTE Bilketa 2017-k eta Sondikako familia batek bultzatuta\nA.E. ONDARROA. Sábado, 18 mayo 2019, 00:31\nLea Artibai Amankomunazgoak, Ute Bilketa 2017 enpresa eta Sondikako familia batek tapoi solidarioak batzeko egitasmoa jarri dute martxan elkarlanean. Tapoien salmentatik ateratako dirua Ataxia de Friedreich gaixotasuna arraroaren ikerketarako erabiliko da, Sondikako familia baten eskariari jarraituz. Ataxia de Freidreich izeneko gaixotasuna degeneratiboa eta hereditarioa da eta 35 pertsonari eragiten dio Euskal Autonomi Erkidegoan.\nGaixotasunak pertsonaren autonomia galarazten du, desplazatzeko gurpildun aulki bat behar izan arte eta gaur egun ez du sendabiderik. Hartutako konpromisoen artean Lea Artibai Amankomunazgoa Amankomunazgoko eragileekin harremanetan jarriko da, tapoien bilketa pilak batzeko sisteman sartzeko.\nUte Bilketa 2017 enpresari dagokionez, urtean behin edo birritan, Andonegin bildutako tapoiak Txorierriko Amankomunazgoak duen almazenera eramango ditu. Tapoiak Andonegira eramango dira eta bertan pilatu: eta ostean Txorierriko Amankomunazgoa arduratuko da horien salmenta gauzatzen eta bildutako dirua Ataxia de Friedreich gaixotasunari buruzko ikerketak egiteko bideratuko da.\nRakel Elu Bengoetxea lehendakariak adierazi duenez, «gure eskualdean ugariak dira elkartasunezko ekimenak. Tapoi bilketa solidarioa egiteko proposamena jaso genuenean argi izan genuen guk ere lagundu genezakeela». Eluk espero du «ekimen hauei esker herritarrek kontzientzia hartzea, eta gaixotasun arraroez gain, birziklapenean ere denok egin behar dugula gure ahalegina».\nLos primeros premios del concurso Deba en 100 palabras se van a Errenteria y Burgos El ermutarra Andoni Pérez, campeón de Bizkaia de pintxos


‘Pirata Arratoia eta hazteko beste zenbait abentura batzuk’ estreinatuko dute, euskarazEuskal pantailaren gunea\nPirata Arratoia eta hazteko beste hainbat abentura filmaren euskarazko estreinaldiarekin emango dio jarraipena Zineuskadik 2019ko Zinema Euskaraz programaren uztari. Ostiraletik, martxoaren 15etik, aurrera egongo da filma ikusgai EAEn eta Nafarroako zinema areto nagusietan.\nHilabeteren ostean, zinema-aretoen karteldegira itzuliko da Zinema Euskaraz programa. Eusko Jaurlaritzaren Kultura eta Hizkuntza Politika Sailak Zineuskadiren bidez, eta EZAE aretoen sarearekin zein Hiru 3 Umeak katearekin elkarlanean, bultzatzen duen egitasmoa da, eta tresna estrategikoa euskararen erabilera bultzatzeko.\nIragarri berri duten Pirata Arratoia eta hazteko beste hainbat abentura izango da hurrengoa, eta datozen hilabeteetan ere familia osoari zuzendutako zinema generoa euskalduntzen jarraitzeko apustua sendotzeko asmoa erakutsi dute arduradunek. Ostiralean estreinatuko den filmak, kasu, bidelapur gozozale baten istorioa ekarriko du Hego Euskal Herriko zinema-areto nagusietara. Zaldi gainean dabilela, Arratoi Piratak janaria lapurtzen die bidean topatzen dituen bidaiariei. Egun batean, ordea, bera baino azkarragoa den norbaitekin gurutzatuko da, eta horrek bere jokabidea aldatzera behartuko du.\nApirilean helduko dira hurrengoak, Alfonbra Magikoa eta Terra Willy, eta hilaren 5ean eta 26an estreinatuko dituzte hurrenez hurren. Adiskidetasuna edo ametsen aldeko borroka erakutsiko dituzte, haurrekin lantzeko baliagarri izan daitezken beste hainbat baloreekin batera.\n2019/05/07\tInes Arrue eta Maialen Goñi\nAlbisteak Aleak Animazioa Filmak euskaraz Txikientzat\nAlfonbra Magikoa estreinaldia euskaraz EZAE Hiru 3 Umeak Terra Willy Zinema euskaraz Zineuskadi ‘Pirata Arratoia eta hazteko beste hainbat abentura’\nKritika: ’70 binladens’


Ordenagailua telebista bihurtu | Consumer\nOrdenagailua telebista bihurtu\nHainbat gailuk, hala nola LTD sintonizadoreak, telebista PCaren pantailan ikusteko aukera ematen dute\nGaur egun, telebista, bideoak streaming bidez edo bestelako edukiak ikusteko erabiltzen da ordenagailua. Hala, Interneten gero eta irudi gehiago kontsumitzen da, eta dagoeneko banda zabalaren erabilera nagusietako bat da 16 urtetik 44 urtera bitarteko erabiltzaileentzat. "Zapping" moduko ekintzak etxeko aretotik azken belaunaldiko ordenagailuen, tableten eta telefono mugikorren beste pantaila batzuetara igaro dira, eta, horretarako, hardware-soluzio batzuk behar dira.\nInterneteko konexioaren banda-zabalera handitzeak aukera ematen du edukia goi-finizazioan atzitzeko.\nhandiagoko eta eduki-mota hori ikusteko gaitasuna duten ordenagailu-pantailak\nzabaldu direnez, erabiltzaile askorentzat ordenagailua sehaya bihurtu\nda ikus-entzunezko jardueretarako gailu nagusia.\nBeraz, ez da harritzekoa Red-ean zeregin hori lortzeko hainbat\nOrdenagailu bat telebista bihurtzeko aukera errazenetako bat LTD sintonizadore bat erabiltzea da\nOrdenagailu bat telebista bihurtzeko aukera errazenetako bat Lurreko Telebista Digitalaren deskodetzaile bat (LTD) erabiltzea da,\nordenagailuaren oinarri den hardware eta sistema\neragilearekin bateragarria. Gainera, merkatuan badaude ordenagailua eta lapantaila telebista\nikusteko erabiltzeko aukera ematen duten zenbait proposamen, eta abantaila bat dute: funtzio osagarriak eransten dituzten\naplikazioak erabil daitezke, adibidez,\nordenagailuaren disko gogorra paragrabatzea eta\nAVerTV Volar HD Pro TDT sintonizadore bat da, USB pintxo-formatukoa, Windows sistema eragilearen azken\nbertsioekin bateragarria. Gailu\nhonek LTD kanal konbentzionaletara sartzeko aukera ematen du, eta bereizmen handia du,\nemisio-iturriak horretarako aukera ematen badu. Antena\nbaten bidez lortutakoa baino irudi-kalitate hobea lortzeko antena-konektorea du. Softwareari dagokionez,\ngoi-mailako telebista-programak grabatzeko aplikazioak ezartzen ditu, eta hainbat bideo-formatutara\nbihurtzen ditu, erreproduzitu\nbehar diren gailu-motaren arabera; adibidez, iPod multimedia-erreproduzitzaileak.\nPrezio gomendatua: 39,90 euro\nErrazago instalatzen da enpresa\nberak merkaturatutako AVerTVPlug&Watch gailua. USB pintxoaren bidezko LTD sintonizadoreak\nCDrik behar ez duen sistema autoinstalagarria du.\nGainera, ordenagailuekin bateragarria da\nWindows 7 eta Mac Os X 10.6 sistema eragilearekin. Prezio gomendatua 59,90\neurokoa da (BEZ barne).\nWindows 7 eta Mac\nOs Xrekin bateragarria den USB sintonizadore bat da EyTV DTT Deluxe. Tamaina txikia duenez, ohiko USB konektore baten espazioa baino ez du okupatzen. Antena\nindependentea du, eta horrek interferentziak edo harrera-arazoak eragin ditzake\nbarrualdeetan. Estesintonizatzailearen abantailetako bat gailuarekin batera\ndatorren softwarea da: Mac OS X eta Terratec HasieraCinema\nsistemaren kasuan, Windows-ekin ordenadoreak jartzeko.\nSoftware honek disko gogorrean grabatutako telebista-programak\ngrabatu, ordenatu eta sailkatzeko aukera ematen du.\nGomendatutako beste aukera bat PCTVw-lantv 50n sistema\nda. Beste osagai batzuen artean, sarbide-puntu\nbat eta TDT USB sintonizadore bat dituen kita da, eta sarbide-puntuarekin batera edo modu independentean erabil daiteke. Sistema horren abantaila da sarbide-puntua LTDaren estaldura hobea dagoen leku batean edo telebista-antenaren irteeraren ondoan jar daitekeela, eta, ondoren, telebista digitalaren seinalea streaming bidez transmititu etxeko gainerako ordenagailuetara. Gomendatutako prezioa 129,99 eurokoa da (BEZ barne).\ndira ordenagailuan 1.080 P-ko edo gehiagoko bereizmena\nduten hogei hazbetetik gorako monitoreak erabiltzea, ikus-entzunezko edukiak hobeto kudeatzeko. DellST2420L monitorea\nLED teknologia eta VGA, DVI\neta HDMI konektoreak dituen 24 pultsukako ordenagailuko pantaila panoramikoa\nda. Ordenagailuekin ez\nezik, bestelako periferikoetan ere erabil daiteke, bideo-jokoen kontsoletan, esaterako.\n1.920 x 1.080 pixelekoa da 60 ZOn, eta kontraste-erlazioa 8.000.000:1 da.\nPrezio gomendatua 249 eurokoa da (BEZ barne).\nHala ere, monitoreak ez dira bozgorailuekin batera saltzen; beraz, horiek erabiltzailearen ordenagailura konektatuz edo monitorearekin bateragarria den soinu-barra erabiliz gehitu behar dira. Dellek A51 1PA soinu-barra du. Barra horrek soinu-sistema estereo bat ezartzen du fabrikatzailearen\npantaila-planoetarako. MiniplugEstereo audio-sarrera bat\neta bi entzungailu-irteera ditu. Kostua 79,90 eurokoa da (BEZa barne).\nMac ordenagailuen erabiltzaileek Appleren LED Cinema Display monitorea dute, 27 hazbeteko pantaila panoramikoarekin.\nMonitore honen abantaila da Mac eramangarrientzako bateria-kargagailua, DisplayPort\nkonexioa, hiru ataza USB, iSight web-kamera,\nmikrofonoa eta 49 watteko bozgorailu-sistema dituela.\nOrdenagailu eramangarri baten pantaila ordezkatzeko eta bereizmen handiko ikus-entzunezko edukiak ikusteko prestazioak handitzeko aukera osoa da. Pantailaren bereizmena 2.560 x 1440 pixelekoa da, 178 graduko ikus-angeluarekin. Gomendatutako prezioa 1.099 eurokoa da.\nmonitor-eu ordenador-eu sintonizatzaile Telebista


Duela zazpi urteko langabezia mailetan dago Hego Euskal Herria | LAB SINDIKATUA\nEkintza Soziala Duela zazpi urteko langabezia mailetan dago Hego Euskal Herria\nKontratazioari dagokionez, adierazi sinatutako kontratuen ia %93a aldi baterakoak direla. Baina prekarietatearen testuingurua osatzeko kontratuen iraupena ere begiratu behar dugu.\nZehazki, aldi baterako kontratuen erdiak hilabetetik beherako iraupena dauka, honek lan-errotazio oso intentsoaren aurrean kokatzen gaitu. Aldi baterako kontratuen beste %32 batek zehaztu gabeko edo sinatzerakoan ezaguna ez zen iraupena zuen.\nGainera, gero eta zailagoa da aldi-baterakotasunaren tranpatik ateratzea. Estatu espainola da Europar Batasun osoan, aldi baterako kontratuak finko bihurtzeko tasa baxuena duena.\nLangabeziagatiko babesari dagokionez, salatu behar dugu egun Hego Euskal Herrian langabezian daudenen %30,8koak baino ez duela prestaziorin bat jasotzen, izan ordaindutakoaren araberakoa edo asistentziazkoa.\nBaina langabeziagatiko estaldura tasa apalagoa da emakumeon artean: langabetuen %28,5ak langabeziagatiko prestazioren bat jasotzen du, gizonezkoak %33,7 diren bitartean.


IKEY GROUP KOMUNIKAZIOA - Euskarri publizitarioen kudeaketa eta babesak\nNabariak izatea gustatzen zaigu. Euskarririk deigarrienak ditugu, eraginkorrenak, zure markaren nabarmentasuna eta ikusgaitasuna areagotzeko.\nAdituak gara ondorengoan: Kanpo-publizitate dinamikoko euskarriak, publizitate ezohikoa, publizitate digitala, eduki digitalen kudeaketa eta merkaturatzea publizitarioa.\nBabesa, posizionamendurako eta proiektu ezberdinetarako finantzazioa lortzeko bide on bat da, eta ekintza bereziak (kreatibitatea eta "out of the box" pentsatzea eskatzen dutenak). Bi espezialitate hauetan harritu zaitzakegu eta balore gehigarria eman diezazukegu.\nPublizitatearen sektorea, kanpo-publizitatea, publizitate digitala eta babesarekin erlazionatutako guztia ezin hobeki ezagutzen dugu. Badakigu zer den funtzionatzen duena eta nola funtzionatzen duen.\nAitzindariak izatea gustatzen zaigu...\nAitzindariak 2003an Deustu, EHU, eta Madrilgo hainbat unibertsitatetan 100 ukipen-pantailez osatutako sare bat instalatzeagatik. Aitzindariak ere Bilboko eta Gasteizko tranbiak, Donostialdeko Metroa, Bilbobus, Bilboko metroko 3. linea eta Bilboko eta Donostiako aldirikoetako kanpo-publizitatea kudeatzeagatik.\nHiri-publizitate digitaleko adituak gara (Bilbao Digital Lights, Valladolid Digital Lights, San Mameseko pantaila erraldoia Super 8 Callao Madrilen eskutik), eta eduki digitalen kudeaketan ere (sare sozialak, promozioak, RSS bidez albisteak automatikoki gehitzea, etab.)\nPublizitatearen sektorea eta publizitate digitalarekin erlazionatutako guztia ezin hobeki ezagutzen dugu.


author_facet:"Elhuyar Hizkuntza Zerbitzuak" author_facet:"Agirre Bereziartua, Ima" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila"\nEgilea: Elhuyar Hizkuntza Zerbitzuak Egilea: Agirre Bereziartua, Ima Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila\n1 DBH - Teknologiak Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 1 Galdaketa eta pulbimetalurgiaren bidezko produkzioa (Heziketa Zikloa). Goi maila Gehiago ... 1 Instalazioa eta mantenimendua (Lanbide Arloa) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Sistema automatizatuak (Modulua) Guztiak ikusi ... gutxiago ...


Hiria GUZTIAK __MURCIA__ ALCANTARILLA ÁGUILAS BENIAJAN CABEZO DE TORRES CAMPOS DEL RIO CASILLAS EL ESPARRAGAL EL RAAL ESPINARDO FORTUNA LIBRILLA LORCA LOS ALCÁZARES MOLINA DE SEGURA MURCIA ORILLA DEL AZARBE SANGONERA LA SECA TOTANA ZARANDONA\nGUZTIAK __MURCIA__ ALCANTARILLA ÁGUILAS BENIAJAN CABEZO DE TORRES CAMPOS DEL RIO CASILLAS EL ESPARRAGAL EL RAAL ESPINARDO FORTUNA LIBRILLA LORCA LOS ALCÁZARES MOLINA DE SEGURA MURCIA ORILLA DEL AZARBE SANGONERA LA SECA TOTANA ZARANDONA\nPAG 3/17 - TOTAL 203 Jabetzak\netxea - Murcia (Santiago el Mayor) , Eraikitako azalera 92m2, 152m2, 13m2, 3 Gelak, 2...\npisu - Murcia (Santiago el Mayor) , Eraikitako azalera 68m2, 2 Gelak, 1 bainugelak, Igogailua.\npisu - Murcia (Barrio del Carmen) , Eraikitako azalera 57m2, 1 Habitacion , 1 bainugelak, Igogailua.\npisu - Murcia (Altorreal) , Eraikitako azalera 90m2, 40m2, 2 Gelak, 2 bainugelak, Igogailua, igerilekua.\npisu - Murcia (Ronda Sur) , Eraikitako azalera 110m2, 3 Gelak, 1 bainugelak, Igogailua, Kanpoko guztia.\napartamentua - Murcia (El Puntal) , Eraikitako azalera 72m2, 2 Gelak, 1 bainugelak, Igogailua.\napartamentua - Murcia (El Puntal) , Eraikitako azalera 80m2, 2 Gelak, 1 bainugelak, Igogailua.\napartamentua - Murcia (Espinardo) , Eraikitako azalera 75m2, 2 Gelak, 1 bainugelak, Igogailua.\npisu - Murcia (El Puntal) , Eraikitako azalera 90m2, 8m2, 3 Gelak, 1 bainugelak, Igogailua.\npisu - Murcia (Santiago el Mayor) , Eraikitako azalera 68m2, 3 Gelak, 1 bainugelak.\npisu - Murcia (San Pío X) , Eraikitako azalera 90m2, 3 Gelak, 1 bainugelak, Igogailua, Kanpoko guztia.


Euskaldunak oso ondo usten dituen eraikin ikonikoa inauguratzen da Hamburgon Euskaldunak oso ondo usten dituen eraikin ikonikoa inauguratzen da Hamburgon\nHome Gizartea Diseinua Euskaldunak oso ondo usten dituen eraikin ikonikoa inauguratzen da Hamburgon\nElba Filarmonika eraikina, Hamburgoko kontzertu salen eraikin liluragarria, inauguratua izan da. Vanguardia egunkari mexikarrak kontatzen digu.\nMusikari dedikatutako eraikin berri honi buruz hitz egiten duen artikulu zabal honetan deigarri irudi zaizkigun bi gauza aurkitu ditugu.\nLehendabizi, Hamburgoko turismo bulegotik, Bilbon gertatutakoaren antzeko eragina sortzea espero dutela eraikin berri honekin. Hori nabariena da. Blog honetan ohikoa denez, Bilboko hiri eraldaketa bere kontextuan ikuskatzea gomendatuko genieke. Alemaniar hiri honetatik oso ezberdina den kontextua. Gainera, beti adierazen dugun bezala, eraikin ikoniko batek, berak bakarrik, nazioarte mailako planoan duen posizioan funtzesko aldaketa eragingo duen garantía edo bide erraza dela pentsatzea ez da ona. Gutxiago Hamburgo bezala hiri batez hitz egiten bagabiltza.\nBilbo Guggenheim Museoa. Epeak eta aurrekontu barruan eraikia. Argazkia: Tanama Tales\nIzenburua inspiratu digun eta deigarriena iruditu zaiguna, lanaren eboluzio datuak izan dira. Honetan, inork ez du konparatu izan Bilbo Guggenheim Museoarekin, nahiz eta alderaketa interesgarriena izan. Orain dela 7 urte inauguratu behar zitekeen eraikina da, 2010ean. Gainera, hasieran pentsatutakoarena baino 10 aldiz garestiagoa izan da azkenean. 77 milioi euro izan beharrean, 789 milioi eurora heldu da. Bilbon eraikitako eraikinarekin gertatutakotik guztiz kontrakoa, zein epeak eta aurrekontua betetzen eraikia izan dena.\nIntelektualak eta politikoak “iparraldeko herrialde”-etan gertatzen denaren nota hartu behar dugula entzuten dugunean behin eta berriz, honetaz ez dutela hitz egiten imajinatzen dugu. Eta estatubatuarren eragingarritasunari buruz hitz egiten dutenean, ez dute Bilbo Guggenheimaren neba txiki-nagusienari buruz hitz egiten, Los Angeleseko Walt Disney Concert Hall.\nBikaintasun maila handiagoak lortzearen nahia, helburu laudagarri eta behargarria da. Baina batzuetan badirudi “herrialdearen apostu handi”-en arrakastek, guztiaren contra dauden horiei molestatzen diela, haiek lortzen ez dutenean noski.\nBesteengatik asko ikasi behar dugu noski, baina asko irakatsi behar dugu eta arrazoi asko ditugu harro sentitzeko. “Kainita” izateari utzi behar diogu agian, gizarte moduan konfidantza gehiago izaten gugan, eta askorentzat eredua bagara, agian “gu geu gehiago maitatzera” ikasi behar dugula.\nBilbo Guggenheim Museoa\nPrevious articleEuskal Herriko Automobilgintzaren Klusterra, nazioarte mailako liderretariko bat\nNext articleBBC-k Bilboko Guggenheimek, hirian bertan eta herrialde osoan duen eragin handia azaltzen du


kontrako eztarritik Archives - Bertsolari\nPosts Tagged "kontrako eztarritik"\nBertsolaritza eta feminismoa\nBertsolaritza eta feminismoa- Hala Bedi irratiko kronikaren harira idatzi artikulua Hala Bediko webgunean. ‘Kontrako eztarritik’ lanean oinarritu dugu gaurko saioa Maite Berriozabal Berrizbeitia gai jartzailea eta Onintza Enbeita Maguregi eta Andere Arriolabengoa Bengoa bertsolarien ekarpenarekin. Gaurko Onoserá saioan, Bertsolaritza eta feminismoaren gaiak uztartuko ditugu. Azkeneko garaietan, gaiaren inguruko emakume bertsolarien artikulu ugari argitaratu da,\nUxue Alberdik Euskadi Saria irabazi du “Kontrako eztarritik” saiakerarekin\nUxue Alberdik Euskadi Saria irabazi du “Kontrako eztarritik” saiakerarekin- Edu Lartzagurenen artikulua Berrian. Idoia Santamariak itzulpengintza saria jaso du, Ingeborg Bachmannen ‘Aldibereko’ lana euskaratzeagatik Joan zen astean jakinarazi zituzten aurtengo Euskadi Literatura sarien irabazleetako lau, eta gaur zabaldu dituzte saiakerari eta itzulpengintzari dagozkionak. Uxue Alberdik saiakera saria irabazi du, Kontrako eztarritik lanarengatik. Idoia Santamariak itzulpengintza saria\nBertso saio batera joango bazara, irakurri beharrekoa – Estitxu Eizagirrek Argia aldizkarian. Uxue Alberdik egun plazaz plaza dabiltzan hamabost bertsolari elkarrizketatu ditu: 1977an jaiotakoa da helduena, 1996an jaiotakoa gazteena. Emakume hauen testigantzak 22 puntutan irakurriko ditugu ordenatuta. 22 puntu hauek bertsolaritzan errepikatzen diren 22 patroi dira, emakumeen bertsolaritza azpiratzeko erabiltzen direnak. Liburu hau ekarpen


Amateurren Gipuzkoako txapela Ataungo lasterketan ebatziko da - Goierriko Hitza : Goierriko Hitza\nIazko San Martin Txirrindulari Probako irabazle eta sarituak, antolatzaileekin batera. // Argazkia: GTXE\nAtaungo 55. San Martin Probak errepideko Gipuzkoako Txapelketarako balioko du. Bihar jokatuko da 136 kilometro luzeko lasterketa, 15:30ean San Martinen hasi eta 18:55ean bukatu. Agauntza Kirol Elkarteak antolatu du.\nAmateurren karrera izango da, eliteko eta 23 urtez azpiko afizionatuena. Bi maila horietan Gipuzkoako txapeldunak izendatuko ditu Ataungo probak. Euskaldun txapelketarako ere baliagarria da.\nEtaparen erditik aurrera dituzte eguneko mendateak: Urkillaga Aia aldetik igota (71.ean), Larraitz Amezketatik (104.ean) eta azken unean Urkillaga berriro (131.ean).\nGipuzkoako Eskolarteko txirrindularitza lasterketa Gabirian jokatuko da, lehen aldiz, bihar 16:30ean. Goierriko Txirrindularitza Bultzatuzek antolatu du. Benjamin, alebin eta infantilek parte hartuko dute, 9 eta 14 urte artekoak; 80-100 partaide dira.\nErlojupekoa izango da, Kaminogurutzetik Gabiriako kaskora igoera (2 km). Benjaminak eta infantilak goragotik abiatuko dira. Denboraldiko azkena denez, askaria egingo dute bukatutakoan, plazan. Errepidea itxita egongo da 16:00etatik 18:00etara.


Azpeitia Saria txirrindulari probaren 28. edizioa izango da igandean - Uztarria (Azpeitia)\n2008ko mar. 28a, 10:03\nUztarria | 2008-03-31 : 15:03\nAzpeitia Saria txirrindulari probako irabazlea Galdiano Construcciones taldeko Oier Iraolagoiti izan zen 01:25:54ko denborarekin. Bigarren postua, Sebastian Irizarrek eskuratu zuen, Azpiru Inmobiliaria taldeko kideak eta 01:25:59ko denbora egin zuen. Hirugarren postua, berriz, Kevin Lagok lortu zuen, Vc Salisien taldeko txirrindulariak, 01:26:02ko denborarekin.\nHelmugara iritsi zen lehen azpeitiarra, berriz, Corrugados taldeko Ion Domingez izan zen eta 01:26:06ko denbora egin zuen.


Alemanian Ferries Bidaiarien eta Car Ferry Sarrerak\nAlemanian Ferry txartela erreserbak, ferry ordutegiak eta Alemania Ferries eta Rostock, Kiel, Puttgarden, Sassnitz, Ystad eta Travemunde batetik programatuta ohiko bidaiari eta merkantzia zerbitzuak bela direla Finnlines, Scandlines, Stena Line, Tallink Silja, TT arabera ebakuntza informazioa Line, Seaways DFDS eta Unity Ferry Line.\nAlemania Ferry sarrerak erreserba ez du inoiz izan errazagoa da, alderatu Alemania Ferries prezioak denbora errealean eta liburu merkeenak Alemanian Ferry eta Rostock, Kiel, Puttgarden, Sassnitz, Ystad eta Travemunde batetik direla by konpainiarena programatuta ohiko bidaiari eta merkantzia zerbitzuak dituzten sarrerak Finnlines, Scandlines, Stena line, Tallink Silja, TT line, Seaways DFDS eta Unity Ferry line berrespena berehalako online. Alemania Ferries bidaiatzea azkar, erraz eta estresa free modu bat dago eta atzera berriro iritsi da. zure merkea Alemania Ferry eta Rostock, Kiel, Puttgarden, Sassnitz, Ystad eta Travemunde batetik direla Finnlines, Scandlines, Stena Line, Tallink Silja, TT Line, DFDS Seaways eta Unity Ferry Line by konpainiarena programatuta ohiko bidaiari eta merkantzia zerbitzuak dituzten sarrerak online eta gozatu gehiago aukerak eta malgutasuna.\nAzken Alemania Ferries informazioa eta ordutegiak zeharkatu eta Rostock, Kiel, Puttgarden, Sassnitz, Ystad eta Travemunde batetik programatuta ohiko bidaiari eta merkantzia zerbitzuak sailings guztiak direla Finnlines, Scandlines, Stena Line, Tallink Silja, TT Line arabera ebakuntza batera, DFDS Seaways eta Unity ferry Line eta helmuga gure ibilbide zehatza eta hiriko mapak zure Alemania Ferries ferry bidaia marraz lagunduko buruzko turismo informazio ferry portu buruzko informazioa barne.\nBada dira Rostock bidaiatzen, Kiel, Puttgarden, Sassnitz, Ystad eta Travemunde programatuta ohiko bidaiari eta merkantzien diren zerbitzuak Finnlines, Scandlines, Stena Line, Tallink Silja, TT Line, DFDS Seaways eta Unity Ferry Line by konpainiarena gero erreserba ferry bat zeharkatu Alemanian Ferry eta zure helmuga freskatuko da, lasaia eta pozik iristen.\nAlemanian Ferries fantasiazko eta Rostock, Kiel, Puttgarden, Sassnitz, Ystad eta Travemunde batetik direla Finnlines, Scandlines, Stena Line, Tallink Silja, TT Line, DFDS Seaways eta Unity Ferry Line ferry by konpainiarena programatuta ohiko bidaiari eta merkantzia zerbitzuak dituzten tarifak portuak.\nTicket Prezioak eta Erreserbak Book Alemanian Ferry eta Rostock, Kiel, Puttgarden, Sassnitz, Ystad eta Travemunde batetik direla Finnlines, Scandlines, Stena Line, Tallink Silja, TT Line, DFDS Seaways eta Unity Ferry Line by konpainiarena online aldez aurretik gozatzeko programatuta ohiko bidaiari eta merkantzien zerbitzuak merkeenak ferry txartelaren prezioa.\nIkusten duzun prezioa prezioa ordaindu behar da. Ez daude ezkutuko extras edo sorpresa, hala nola, erregaiaren errekarguak edo erreserba tasak, eta ez dugu ezer Visa Electron txartela ordaintzeko kobratu aparteko. Prezioa aipatu dugu zure hautatutako Alemania Ferries ibilbidea, onboard ostatua eta ibilgailu mota guztiak ordaindu beharko da, eta hori benetan. Alemania Ferry txartelaren prezioa lortzeko eta zure ferry txartela erreserbatu segurtasunez online mesedez, denbora errealean erabili, ferry erreserba ezkerreko formularioan orrian. Alemanian Ferries buruz gehiago\nAlemaniako itsas zuzeneko konexioak batez ere, Eskandinaviako herrialdeetan (Danimarka, Finlandia, Norvegia, Suedia). Zuzeneko ferry Harwich ibilbide bat bakarrik UK Esbjerg, Danimarka da. Esbjerg autobusez edo Hamburg tren hau da 169 mila kanpoan. Erresuma Batuko Eskandinaviako autoen ferry bat hartu eta gero, Alemaniako iparraldean lasai bidaia aukera bat da.\nDanimarka-Alemania Ferry Scandlines Gedser (100 km Copenhagen hegoaldean) Danimarkan Rostock Alemania autoa ferryak funtzionatzen. Badira 8 orduko bidaia da, gutxienez, egunean 2 sailings.\nRodby (Danimarka) Puttgarten (Alemania) tik ibilbide daude. Maiz zerbitzua ordu erdiro edo 45 minutuko zeharkaldia berrogei minutu.\nSuedia-Alemania Ferry Scandlines Trelleborg (27 km Malmo hegoaldera) Suedian Rostock Alemania autoa ferryak funtzionatzen. Badira gutxienez 1 2 edo sailings gutxi gorabehera 6 ordu / 6 ordu 30 min egiteko egun bat. bidaia.\nScandlines ere Trelleborg Sassnitz anitz ferry sailings ibilbide bat funtzionatzen eguneroko ordu gutxi gorabehera lau zeharkaldia gunean. TT-Line funtzionatzen Trelleborg, Suedian autoa ferryak Rostock, Alemania. Badira gutxienez 1 2 edo sailings eta lau sailings egunero, gutxi gorabehera 5 ordu 30 min gehienez. Egunez bidaia (90 mins bat gau zeharkaldia).\nTT-Line Trelleborg, Suedian eta Travemünde (Lübeck gertu), Alemania anitz ferry sailings eguneroko ibilbidea zazpi gutxi gorabehera orduko zeharkaldia on ere funtzionatzen. Stena Line funtzionatzen gau autoa Gothenburg (Suedia) Kiel (Alemania) ferryak. Bidaian gutxi gorabehera 14 ordu irauten du.\nTurismo popular eta Attractions Alemanian\nBerlin Alemaniako bihotzean politiko eta kulturala da. Museoak fina eta arte-galeriak batera erakunde musika klasikoa, aspalditik hiriko historiaren zati bat izan da.\nFrankfurt merkataritza, finantza eta garraio Alemanian hub bat da. Modern goi-igoeraren post gerra garapena islatzen Alde Zaharra zaharberritu oraindik erakartzen bitartean turista.\nMunich. Mendeetan Munich hiria zaharra, zaharra eta berria, non hainbat arkitektura estiloen nahasketa bat da co-existitzen. Dardaratzaile kultur eszena askotan Berlingo alderatuta dela.\nHellabrunn Zoo Hanburgo. Tour Hamburg Speicherstadt zaharra adreiluz eraikitako biltegi line waterfront horrekin. Gero museo eta galeriak ederrak portu hiri honen bidez ibiltzea.\nCologne hazi zen mugarri katedralaren oraindik irteerak eta gaur unibertsitateko herria da inguruan. Arkitekturako altxor antzinako elizak, museoak, eta areto ugari.\nWallraf-Richartz Museum Ludwig eta Museoa\nDusseldorf kale zabal, dendak, parkeak, eta lorategiak karakterizatzeko Dusseldorf. Hiria gaur egun estuki moda, artea, arkitektura, kultura, eta merkataritza lotutako. Ehrenhof\nStuttgart erosketak egiteko, jangela, museoak, eta parkeak Stuttgart bisitari zain. Eraikin historikoak line haranean eta kale aldapatsuak inguruko mendietako eraikitako etxeetan du.\nAlemanian herrialdean agortezina barietate turistiko bat da, paisaia eredu bat aldakor itsasotik mendi, baso, eskualde lowland Baltikoko eta Ipar Itsasoko kostaldean zehar baso estalitako uplands gogor Bavarian Alps.Germany en bidetik ekin natural mugak, Baltikoa iparraldean eta Ipar Itsasoko ipar-mendebaldean, ematen ideal sarbidea bidaiari eta merkantzien ferryak ibilbide.\nAlemanian ditu demokratiko parlamentario geroztik 1949 errepublika federal bat da. 1990 in biltzeagatik jarraituz orain 16 estatu federal osatzen. Alemanian herrialdean agortezina barietate turistiko bat da, paisaia itsasotik mendi, baso-eredu aldakor, eskualde lowland Baltikoko eta Ipar Itsasoko kostaldean zehar basoan estalitako Bavariako Alpeetan uplands gogor bidetik batera.\nAlemaniako bi natural mugak, Baltikoa iparraldean eta Ipar Itsasoko ipar-mendebaldean, ematen ideal sarbidea bidaiari eta merkantzien ferryak ibilbide.\nLehen ferry Alemaniako portuen dira Rostock, Kiel, Puttgarden, Sassnitz, Ystad eta Travemunde programatuta ohiko bidaiari eta merkantzien diren zerbitzuak Finnlines, Scandlines, Stena Line, Tallink Silja, TT Line, Seaways DFDS eta Unity Ferry Line by konpainiarena.\nDFDS Seaways jada ez funtzionatzeko Harwich (Erresuma Batua) Cuxhaven (Alemania) bidaiarien ferry zerbitzua. Alternative Ibilbideak, hori gidatzeko batzuk Alemaniara lortu Ondoko herrietako, besteak Newcastle (Erresuma Batua), Amsterdam (Holanda), Harwich (Erresuma Batua) Esbjerg (Danimarka) eta Kopenhagen (Danimarka) Oslo (Norvegia) daude.\nKlikatu hemen ferry bat erreserbatu edo Alemania\nBezeroarentzako Arreta, Telesalmenta & Gurekin harremanetan jarri ferryto.com At zuzeneko Alemania Ferry txartela prezioak lortzeko, erabilgarritasuna eta liburu Alemania autoa eta bidaiarien ferry eta Rostock, Kiel, Puttgarden, Sassnitz, Ystad eta Travemunde batetik direla Finnlines, Scandlines by konpainiarena programatuta ohiko bidaiari eta merkantzia zerbitzuak dituzten gai zara, Stena Line, Tallink Silja, TT Line, Seaways DFDS eta Unity Ferry Line gure eskuragarri txartelaren prezioa txikiena. Ferryto.com den Europako ferry operadore garrantzitsuenek Alemania Ferries barne Erresuma Batua, Frantzia, Espainia, Irlanda, Holanda, Ekialdeko Europa, osoan 80 baino gehiago erreserbatu 1,200 ferry ibilbide baino gehiago erreserbatu gaitasuna eskaintzen munduko lineako handiena ferry txartel banaketa-sarearen parte da Mediterraneo, Baltikoa eta Ipar Afrikan. Informazio gehiago lortzeko, erantzun maiz egiten diren galderak edo gurekin zuzenean harremanetan jar den klikatu hemen. Guri buruz


Bizkaiera.biz: Gabriel Arestiri buruzko zikloa Deustuko unibersidadean\nJoseba Sarrionandiaren Na...\nSorgin-ehizari buruzko es...\n50 urte bete berri dira Gabriel Arestiren Harri eta Herri poema liburua argitaratu zanetik, eta 2015eko ekainean 40 urte beteko dira bilbotar poeta hil zanetik. Une egokia Gabriel Arestiren bizitza, figura eta lana Deustuko unibersidadera ekarri eta haren ondarearen inguruko ziklo bat proposatzeko, "Gabriel Arestiren Ondarea Zikloa".\nMaiatzaren 25ean Xabier Monasteriok eta Rafa Ruedak saio musikatua egingo dabe; 26an, Josu Bijueskak “Nazioaren alegoria Gabriel Arestiren poesian: mintegia” egingo dau, Arestiren testuetan oinarrituta; ekainaren 3an, Iraia Biterik eta Beñat Aiarzak gidatuta, Arestiren Bilbo ezagutzeko ibilaldia egingo dabe; ekainaren 4an Miren Agur Meabek irakurraldia egingo dau, zikloari amaiera emoteko.\nDeustuko Euskal Gaien Institutuak eta Gabriel Aresti Kultura Elkarteak eratutako ziklo honetan parte hartzeko izena emon behar da. Ha ta guzti be, azkeneko hitzaldia publiko guztiarentzat zabalik dago.


Hizkuntza, oraindik ere | Iritzia | Berria\nHizkuntza, oraindik ere\nCUPeko diputatu Albert Botran eta BNGko diputatu Nestor Rego hitzik gabe geratu dira aste honetan Espainiako Kongresuan, eta ez da esaera bat. Hezkuntzaren legeari buruzko eztabaidan, bata katalanez mintzatu zen, eta bestea galizieraz. Beste bozeramaile batzuk ere halaxe jardun ziren, baina espainierara aldatu ziren Batet ganberako presidente katalanak hala egiteko adierazi orduko. Botran eta Rego, ordea, ez; beren hizkuntzan segitu zuten hizketan, eta, horren ondorioz, tribunatik kanporatu zituzten.\nBitxia bada ere, 2017ko urrian, Batet presidenteari —artean diputatu soila zelarik— utzi egin zioten katalanez hitz egiten, heltzear zen independentzia aldarrikapenari eraso ziezaion. Are gehiago: Ana Pastor bera, ganberako orduko burua, ausartu zen esatera bera ere «lurralde elebidun» batekoa zela izatez. Pastor andrea Bierzo eskualdekoa da: gaztelau-leondarra ofizialki, baina galizieraduna mintzairaz.\nBerotasun linguistiko hura salbuespen gisa baino ez zen onartu, Kataluniaren independentziari kontra egitearren, aste honetan ikusi dugunez. Rego eta Botran dira adibide argi eta garbia, hain zuzen, Espainia ez dela inondik ere gai aniztasuna zaintzeko, hainbat gutxiago sustatzeko.\nKontua da aste honetako keinuak berritu egin digula aspaldiko eztabaida: zer gertatuko litzateke Kongresuko diputatuek egunero normal-normal jokatuko balute Botranek eta Regok aste honetako eztabaidan salbuespen gisa jokatu duten moduan?\nDiputatuak 350 dira guztira, eta horietatik 140, hain zuzen, probintzia ofizialki elebidunetakoak dira. Bistakoa da guzti-guztiek ez dakitela katalanez, euskaraz, galizieraz edo asturieraz; gainera, batzuk ez lirateke inola ere mintzatuko horietako ezeinetan, politika kontuengatik. Baina, indar subiranistak soilik kontuan hartuta, badira berrogeiren bat, eta egunero-egunero berrogei diputatu hitzik gabe uzteak jasangaitz bihurtuko luke egoera, eta seguru nago arrazoizko modu bakarrean konponduko litzatekeela azkenean: Espainiako Parlamentuan errealitate eleaniztun hori islatuz, errealitate hori ezkutatzeari eta jazartzeari utzirik.